title: Noora Jantunen

text: Noora Jantunen (s. 6. kesäkuuta 1991 Joensuu) on suomalainen pesäpalloilija. Hänen kasvattajaseuransa on Joensuun Maila ja nykyisin hän edustaa Viinijärven Urheilijoita.


title: Noora Jantunen

text: Superpesiksen runkosarjassa Jantunen on pelannut kaikkiaan 90 ottelua, joissa on lyönyt 37 ja tuonut 87 juoksua. Kärkilyöntipisteitä hän on kerännyt pelaamissaan runkosarjan otteluissa 281. Superpesiksen pudotuspeleissä Jantunen on pelannut 20 ottelua, joissa on lyönut kymmenen ja tuonut yhdeksän juoksua. Lisäksi hän on pelaamissaan pudotuspelien otteluissa kerännyt tililleen 67 kärkilyöntipistettä.


title: Laukkayökkönen

text: Laukkayökkönen ("Hydraecia nordstroemi") on yleisehkö, joskin Suomessa levinneisyydeltään lounainen ja eteläinen yöperhonen.


title: Laukkayökkönen

text: Laukkayökkönen muistuttaa hyvin paljon varsiyökköstä ("Hydraecia micacea") sekä hierakkayökköstä ("Hydraecia ultima"). Lajin määrittämisen haastavuutta kuvannee, että laukkayökkönen erotettiin varsiyökkösestä omaksi lajikseen vasta vuonna 1952.


title: Laukkayökkönen

text: Etusiipien pohjaväri on yleensä vaalean punertavan ruskea, joskus jopa kellansävyinen, mutta toisaalta joskus myös tumman harmahtavan ruskea. Siiven tyviosassa on hieman mutkitteleva sisempi poikkiviiru ja ulompana viistosti siiven takareunasta kärkeä kohti suuntautuva ulompi poikkiviiru. Ulompi poikkiviiru tekee ennen siiven etureunaa jyrkän mutkan sisäänpäin ennen päättymistään. Siiven etureunassa on tumma täplä, joka sijoittuu hieman lähemmäs siiven kärkeä kuin mihin ulompi poikkiviiru päättyisi ellei kaartuisi sisäänpäin. Ulommasta poikkiviirusta siiven keskiosaan suuntautuu tumma varjostuma, joka ei ulotu sisempään poikkiviiruun saakka. Rengas- ja munuaistäplät ovat siiven pohjavärin väriset, mutta erottuvat tumman reunuksensa vuoksi. Takasiivet ovat vaaleat, joskin vaihtelevasti kehnäiset. Niiden poikki kulkee tummempi kaarijuova, mutta keskipilkku puuttuu sekä siiven ylä että alapinnalta. Laji on 29–37 mm siipivälillään keskimäärin pienempi kuin varsiyökkönen.


title: Laukkayökkönen

text: Laukkayökkönen vaikuttaa olevan levinneisyydeltään eurooppalainen. Suomessa lajin levinneisyys keskittyy täysin rannikkoseudulle. Havaintoja on Ahvenanmaalta sekä Varsinais-Suomen, Satakunnan, Uudenmaan ja Etelä-Karjalan rannikoilta ja rannikon tuntumasta. Lisäksi Pohjanmaalta tunnetaan vanhempi havainto. Perhoset ovat aloittavat lennon muita "Hydraecia"-lajeja aikaisemmin jo heinäkuun alkupuolella ja lentoaika jatkuu syyskuun lopulle.


title: Laukkayökkönen

text: Laukkayökkönen elää kallioisilla tai hiekkaisilla rannoilla, rantaniityillä sekä luodoilla. Se on hyvin paikoittainen ja esiintymät keskittyvät vahvasti rantavyöhykkeelle. Sopivalla paikalla yksilömäärä voi kuitenkin olla melko suuri. Perhoset tulevat valolle ja harvemmin syötille. Toukka elää ruoholaukan sipulissa. Muna on talvehtiva elämänvaihe.


title: Laukkayökkönen

text: Toukka elää ainoastaan ruoholaukalla ("Allium schoenoprasum").


title: Hierakkayökkönen

text: Hierakkayökkönen ("Hydraecia ultima") on harvinainen ja vaikeasti sukulaislajeistaan erotettava loppukesän ja alkusyksyn yöperhoslaji.


title: Hierakkayökkönen

text: Hierakkayökkönen muistuttaa varsiyökköstä ("Hydraecia micacea") ja lajien erottamisen haasteellisuutta kuvaa se, että hierakkayökkönen kuvattiin omaksi lajikseen vasta vuonna 1965. Etusiivet ovat pituuteensa nähden kapeat ja teräväkärkiset, pohjaväriltään punertavan ruskeat, hivenen violetinsävyiset. Sisempi poikkiviiru tekee terävän mutkan ja kohtaa siiven takareunan lähes samansuuntaisena kuin ulompi poikkiviiru. Ulompi poikkiviiru suuntautuu suorana ja hyvin vinossa kulmassa siiven takareunasta kohti siiven kärkeä päättyen kuitenkin etureunan tuntumaan hieman ennen siiven kärkeä. Siiven etureunassa on kuitenkin tumma täplä, joka saa poikkiviirun näyttämään siltä, kuin se ulottuisi suorana etureunaan saakka. Siipisuonet erottuvat hyvin. Munuaistäplä ja rengastäplä ovat siiven pohjavärin väriset, mutta erottuvat hyvin koska niitä rajaa tumma reunajuova. Takasiivet ovat valkeat, ulkoreunastaan selvästi tummemmat ja niiden poikki kulkee hyvin suora mustanharmaa poikkiviiru. Takasiiven keskitäplä puuttuu yleensä yläpinnalta ja erottuu alapinnallakin vain pienenä pisteenä. Siipiväli 30–44 mm.


title: Hierakkayökkönen

text: Varsiyökkösen lisäksi samannäköinen laji on myös laukkayökkönen ("Hydraecia nordstroemi").


title: Hierakkayökkönen

text: Hierakkayökkösen levinneisyys ulottuu ainakin Keski-Euroopasta ja Pohjoismaista Venäjälle. Ensimmäinen havainto lajista Suomessa on Örön saarelta vuonna 1963. Sittemmin laji on levinnyt ja nykyisin sitä tavataan laajalti suunnilleen Raahe-Lieksa linjan eteläpuolella. Havainnot keskittyvät kuitenkin voimakkaasti lounais- ja etelärannikolle sekä Itä-Suomen järvialueelle. Muualla havaintoja on vain hajanaisesti. Perhoset ovat lennossa yhtenä sukupolvena heinä-elokuun vaihteesta syyskuun loppupuolelle.


title: Hierakkayökkönen

text: Hierakkayökkönen elää avoimilla rannoilla, joilla kasvaa toukan ravintokasvia. Aikuiset perhoset tulevat valolle ja joissakin määrin myös syötille. Muna talvehtii.


title: Hierakkayökkönen

text: Toukan ravintokasvi on ainakin isohierakka ("Rumex hydrolapathum").


title: Roosa Koskelo

text: Roosa Koskelo (s. 20. elokuuta 1991) on suomalainen lentopalloilija, joka edustaa slovenialaista Branik Mariboria. Hänen kasvattajaseura on Loimaan Jankko.


title: Roosa Koskelo

text: Koskelo on voittanut LP Viestissä 2014 ja 2015 SM-kultaa. SM-hopeaa hän saavutti 2010, 2012, 2013 ja 2016. Suomen Cupin mestaruuden forssalaislähtöinen Koskelo on voittanut 2012, 2014 ja 2015. Koskelo kuuluu myös Suomen naisten lentopallomaajoukkueeseen.


title: Roosa Koskelo

text: Liigauran Koskelo aloitti 15-vuotiaana 27.1.2007 Someron paidassa Salon Viestin vastaan. Somerossa Koskelo pelasi kahden kauden aikana seitsemän ottelua. Vuoden 1-sarjapelien jälkeen hän siirtyi 2009 Hämeenlinnaan HPK:hon, jossa voitti kolme SM-mitalia yhtä monen kauden aikana. 2012-2013 LP Kangasalan paidassa hän saavutti SM-hopeaa ja Suomen Cupin mestaruuden. LP Viestiin Koskelo siirtyi 2013.


title: Roosa Koskelo

text: Koskelo valittiin liigan tähdistöön mestaruuskausilla 2014 ja 2015. Mestarien liigassa Koskelo valittiin kaudella 2014–2015 kolmannella peliviikolla tähdistöpelaajaksi. Kuukauden tähdistöön Mestaruusliigassa Koskelo on valittu peräti 13 kertaa.


title: Roosa Koskelo

text: Marraskuussa 2016 Koskelo siirtyi slovenialaiseen Branik Mariboriin. Hän voitti Slovenian mestaruuden vuosina 2017 ja 2018.


title: Roosa Koskelo

text: Koskelo on pelipaikaltaan libero.


title: Keltaolkiyökkönen

text: Keltaolkiyökkönen ("Mythimna vitellina") on eteläeurooppalainen yöperhoslaji. Suomessa se on erittäin harvinainen harhailija.


title: Keltaolkiyökkönen

text: Etusiipien väri vaihtelee haalean kellanruskeasta lämpimän ruskehtavan keltaiseen. Sisempi ja ulompi poikkiviiru sekä aaltoviiru ovat kellanruskeat ja terävästi mutkittelevat. Poikkiviirujen välisellä alueella siipi voi olla sävyltään hieman tummempi. Myös siipisuonet erottuvat kellanruskeina. Munuaistäplä on kellanruskea ja sen nurkassa on musta piste. Rengastäplä erottuu vain heikosti pienenä, ruskehtavana täplänä. Takasiivet ovat vaaleat, etenkin siipisuonten kohdalla ulkoreunaa kohti tummuvat ja niitä reunustavat siipiripset ovat valkeat. Siipiväli 30–35 mm.


title: Keltaolkiyökkönen

text: Keltaolkiyökkösen levinneisyysalue kattaa Pohjois-Afrikan sekä Euroopassa Välimeren ympäristön ja jo Keski-Euroopassa se esiintyy vain harvinaisena harhailijana. Suomessa laji on tavattu kolme kertaa lyhyellä aikavälillä syyskuussa vuonna 2001. Suomessa havaitut yksilöt on pyydystetty Virolahdella sekä Helsingissä. Perhoset lentävät kahtena sukupolvena kesäkuun puolivälistä lokakuun puoleen väliin.


title: Keltaolkiyökkönen

text: Suomessa tavatut yksilöt on havaittu ajankohtana, jolloin etelästä kantautui suuri ilmamassa. Ainakin Alankomaissa havaintopaikat painottuvat rannikkoalueiden niityille ja kaislikoihin. Aikuiset perhoset tulevat valolle ja käyvät kukilla. Toukka talvehtii.


title: Keltaolkiyökkönen

text: Toukka elää erilaisilla heinillä.


title: Willette Kershaw

text: Willette Kershaw (17. kesäkuuta 1882 Clifton Heights, St. Louis, Missouri, Yhdysvallat – 4. toukokuuta 1960 Honolulu, Havaiji) oli yhdysvaltalainen näyttelijä mykkäelokuvissa.


title: Willette Kershaw

text: Kershaw oli neljästi naimisissa; Richard Schuster (1923–?), W. K. Lamar, Albert Morrison (1909–?) ja David Sturges. Hänen siskonsa oli näyttelijä Elinor Kershaw, joka oli naimisissa Thomas H. Incen kanssa. Kershaw kuoli Honolulussa Havaijilla vuonna 1960.


title: Ville Kotro

text: Ville Kotro (s. 12. heinäkuuta 1995 Vantaa) on suomalainen pesäpalloilija, joka edustaa Superpesiksessä pelaavaa Jyväskylän Kiriä, pelaten myös seuran A-pojissa.


title: Ville Kotro

text: Kotro on edustanut Kiriä koko vuonna 2010 alkaneen Superpesis-uransa ajan. Kotron ulkopelipaikka on polttolinjassa.


title: Ville Kotro

text: Pelaamissaan 98 Superpesiksen runkosarjaottelussa Kotro on lyönyt yhden kunnarin, sekä yhdeksän tavallista ja tuonut kaksitoista juoksua, kärkilyöntejä on kertynyt tilille 110. Kotro on pelannut Superpesiksen pudotuspeleissä 24 ottelua, joissa hän löi kolme juoksua, toi neljä juoksua ja keräsi 31 kärkilyöntiä.Halli-SM otteluita on kertynyt 11, tehoin 2 lyötyä, 1 tuotu ja 13 kärkilyöntiä. Kotro on myös esiintynyt Lievestuoreen Kisassa ykköspesiksessä 11 runkosarja ottelussa, sekä yhdessä pudotuspelissä keräten 30 kärkilyöntiä, yhden lyödyn juoksun ja viisi tuotua juoksua. Hän on myös edustanut yhden kauden Jyväskylän Lohea miesten suomensarjassa.


title: Ville Kotro

text: Kotron sopimus Jyväskylän Kirin kanssa ulottuu vuoteen 2018.


title: Metsäsakut

text: Metsäsakut ("Chamaepetes") on hokkojen heimoon kuuluva kanalintusuku. Metsäsakujen sukuun kuuluu BirdLife Suomen mukaan kaksi lajia.


title: Lotta Jääskelä

text: Lotta Jääskelä (s. 14. elokuuta 1985, Raahe) on Helsingissä asuva laulaja-lauluntekijä-muusikko. Hän on julkaissut kaksi englanninkielistä albumia: Lotta: "It's About The Feeling" (Texicalli Records, 2007) ja Lotta: "Blue Autumn" (Texicalli Records, 2009).


title: Lotta Jääskelä

text: Vuodesta 2015 asti hän on tehnyt suomenkielistä musiikkia Ylva Haru -taiteilijanimellä. Ylva Harulta on tullut kaksi julkaisua: "Tuulensuoja"-EP (omakustanne, 2016) sekä "Linnut"-albumi (Soit Se Silti, 2019)


title: Lotta Jääskelä

text: Vuonna 2016 Lotta debytoi Tyttö ja varis -nimisen näytelmän (käsikirjoitus: Sirkku Peltola, ohjaus: Anna-Elina Lyytikäinen, Tampereen Teatteri) lavalla livemuusikkona omilla sävellyksillään.


title: Topi Korhonen

text: Topi Korhonen (s. 4. maaliskuuta 1996 Sotkamo) on suomalainen pesäpalloilija, joka edustaa Superpesiksessä pelaavaa Sotkamon Jymyä. Korhonen on edustanut kasvattajaseuraansa Sotkamon Jymyä koko vuonna 2012 alkaneen Superpesis-uransa ajan sekä jo ennen tätä poikien Superpesiksessä ja B-poikien SM-sarjassa. Korhosen sopimus Jymyssä on voimassa vuoteen 2015 saakka. Korhonen pelaa joukkuensa etenijäjokerina.


title: Topi Korhonen

text: Korhonen on saavuttanut Jymyn Superpesisjoukkueessa kaksi SM-kultaa vuosina 2012 ja 2013. Hän on pelaamissaan 18 Superpesiksen runkosarjaotteluissa lyönyt neljä ja tuonut 14 juoksua sekä kerännyt 36 kärkilyöntiä. Pelaamissaan kuudessa pudotuspeliottelussa Korhonen on lyönyt yhden ja tuonut viisi juoksua sekä kerännyt 12 kärkilyöntiä.


title: Anna-Liisa Valtavaara

text: Anna-Liisa Valtavaara on suomalainen kirjailija, teologi ja luennoitsija.


title: Emma Körkkö

text: Emma Körkkö (o.s. Nieminen; s. 22. huhtikuuta 1992 Turku) on suomalainen pesäpalloilija, joka edustaa Superpesiksessä Jyväskylän Kirittäriä. Pesäpallon lisäksi hän on pelannut myös jalkapalloa Turun Weikoissa ja Turun Palloseurassa. Körkkö aloitti Superpesisuransa 15-vuotiaana ja oli joukkueen mukana nostamassa kasvattajaseuraansa Turku-Pesistä takaisin naisten Superiin vuonna 2007. Kaudella 2008 hän pelasi Superpesiskauden jälkeen myös jalkapallossa naisten SM-sarjassa yhden ottelun TPS:n paidassa. Hän sijoittui jalkapallossa junioreiden.SM-taitokilpailussa neljänneksi vuonna 2007 ja valittiin alle 16-vuotiaitten tyttöjen maajoukkuerinkiin, kunnes valitsi lopulliseksi lajikseen pesäpallon Turun noustua takaisin naisten pääsarjaan.


title: Emma Körkkö

text: Vaihtolyöjänä ja kotiuttajana sisäpelissä ja polttolinjassa ulkokentällä toimiva Körkkö on vuonna 2008 alkaneella Superpesis-urallaan edustanut kasvattajaseuransa Turku-Pesiksen (2008–2010, 2012) lisäksi myös Porin Pesäkarhuja (2011) ja Rauman Lukkoa (2013). Jyväskylän Kirittäriä hän on edustanut vuodesta 2014. Körköllä on takanaan kuusi naisten Itä-Länsi-ottelua, joista ensimmäisen hän pelasi Hyvinkäällä vuonna 2013.. Hän on pelannut myös kolme Liitto-Lehdistö -ottelua. Aiemmin Körkkö on valittu myös B-tyttöjen Itä-Länsi otteluun neljästi (2008–2011). Körkkö on pelannut 2008–2018 Superpesiksessä 258 runkosarjan ottelua, joissa hän on lyönyt 20+197 ja tuonut 238 juoksua sekä kerännyt 1145 kärkilyöntiä. Superpesisurallaan Körkkö on pelannut ylemmissä pudotuspeleissä 64 ottelua, joissa tehoina 3+40 lyötyä, 61 tuotua ja 276 kärkilyöntiä.


title: Emma Körkkö

text: Emma Körkkö on valittu naisten Superpesiksen parhaaksi ulkopelaajaksi (Kultainen räpylä) kolmesti peräkkäin vuosina 2015-2017. Hän on voittanut naisten Superpesis-urallaan viisi mitalia. Ensimmäisen ulkokenttien Suomen mestaruutensa hän voitti Kirittärien paidassa vuonna 2016. Toisen mestaruuden hän voitti Kirittärien kapteenina vuonna 2018.


title: Emma Körkkö

text: Vuosi 2016 oli Emma Körkölle toistaiseksi uran tehokkain. Hänet palkittiin Suomen mestaruuden lisäksi sarjan parhaana naispelaajana, ja lisäksi kanssapelaajat valitsivat hänet myös sarjan parhaaksi sisä- ja ulkopelajaksi (Kultainen maila ja Kultainen räpylä). Lisäksi hän voitti kärkilyöntitilaston ja Subway-kultakypäräkisan. Menestyksekkään kauden jälkeen hän sai myös kutsun tasavallan presidentti Sauli Niinistöltä Linnan juhliin itsenäisyyspäivän vastaanotolle.


title: Eric Hultén

text: Oskar Eric Gunnar Hultén (1894–1981) oli ruotsalainen kasvitieteilijä. Hän oli Tukholman luonnonhistoriallisen valtionmuseon kasvitieellisen osaston johtaja (professori) 1945–1961. Hän tutki pohjoismaisten versokasvien levinneisyyttä.


title: Miia Karppanen

text: Miia Karppanen (s. 1990) on suomalainen pesäpalloilija, joka edustaa Superpesiksessä pelaavaa Rauman Lukkoa, joka on myös hänen kasvattajaseuransa. Karppanen on edustanut Lukkoa ja sen edeltäjää Rauman Feraa koko vuonna 2005 alkaneen Superpesisuransa ajan. Karppanen on ulkopelipaikaltaan koppari ja toimii sisäpelissä etenijänä. Karppanen on pelannut Superpesiksen runkosarjassa 148 ottelua, joissa hän on lyönyt 27 ja tuonut 154 juoksua sekä kerännyt 596 kärkilyöntiä. Pudotuspeleissä Karppanen on pelannut 35 ottelua, joissa hän on lyönyt viisi ja tuonut 24 juoksua sekä kerännyt 112 kärkilyöntiä.


title: M247 Sergeant York

text: M247 Sergeant York on yhdysvaltalainen ilmatorjuntapanssarivaunu. Ensimmäinen tuotantomallin vaunuyksilön valmisti FAC vuonna 1983. Panssarivaunun pääaseistus oli kaksi Boforsin L70/40 mm ilmatorjuntakanuunaa, ja siinä oli tutkajärjestelmä maalinosoitukseen. Vaunu nimettiin ensimmäisen maailmansodan taistelusankarin Alvin C. Yorkin mukaan.


title: M247 Sergeant York

text: Asetyyppi ei ollut erityisen onnistunut, ja sen tuotantomäärä jäi vain 50 vaunuyksilöön. Sen edeltäjä oli M42 Duster. M247 Sgt. York kehitettiin Yhdysvaltain maavoimien vuonna 1978 esittämien vaatimusten pohjalta ja korvaamaan M163 Vulcan -vaunutyyppiä. Ilmatorjunta-panssariaseen rakenne pohjautuu muunneltuun M48 Patton -vaunualustaan. Panssaroinnin enimmäisvahvuus on 120 mm.


title: M247 Sergeant York

text: M247 Sergeant Yorkin etuina voidaan nähdä sen kohtuullisen hyvä toimintasäde, 500 kilometriä, sekä kyvykkyys torjua taktisia ohjusaseita.


title: Eiler Hultin

text: Eiler Valter Raymond Lennart Hultin (20. maaliskuuta 1922 – 2. elokuuta 1983 Helsinki) oli suomalainen juristi, varatuomari. Hän oli korkeimman oikeuden vanhempi oikeussihteeri 1960–1970, Pohjoismaiden neuvoston Suomen valtuuskunnan pääsihteeri 1957–1975, eduskunnan pääsihteeri vuodesta 1975.


title: Eiler Hultin

text: Eiler Hultinin tytär on näyttelijä Anna Hultin.


title: Mikko Huovilainen

text: Reino Tapani (Mikko) Huovilainen (19. tammikuuta 1943 – 18. toukokuuta 2004) oli suomalainen tekniikan tutkija. Hän oli Lappeenrannan teknillisen korkeakoulun voimalaitosopin professori vuodesta 1974. Hän tutki kaukolämpöverkkojen taloudellista optimointia, savukaasupäästöjen mittausmenetelmiä ja liekinvalvontamenetelmiä.


title: Harri Hurme

text: Harri Heikki Veikko Hurme (s. 1945) on suomalainen diplomi-insinööri ja FIDE-shakkimestari vuodelta 1980. Hän voitti yhdessä Pauli Perkonojan kanssa shakkitehtävien joukkueratkaisemisen maailmanmestaruuden.


title: Äiti venyy

text: Äiti venyy on lastenmusiikkiyhtye Herra Heinämäen Lato-orkesterin kolmas albumi. Se julkaistiin marraskuussa 2010.


title: Riikka Karppinen (pesäpalloilija)

text: Riikka Karppinen (s. 19. marraskuuta 1991 Kajaani) on suomalainen pesäpalloilija. Hänen kasvattajaseuransa on Vuokatin Veto ja nykyisin hän edustaa Kajaanin Pallokerhoa. Ammatiltaan Karppinen on hiihdonopettaja. Karppinen on pesäpallon suomenmestari vuodelta 2016 Jyväskylän Kirittärien riveistä.


title: Riikka Karppinen (pesäpalloilija)

text: Superpesiksen runkosarjassa Karppinen on pelannut kaikkiaan 116 ottelua, joissa on lyönyt 3+57 ja tuonut 70 juoksua. Kärkilyöntipisteitä hän on kerännyt pelaamissaan runkosarjan otteluissa 446. Superpesiksen pudotuspeleissä Karppinen on pelannut 19 ottelua, joissa on lyönyt kaksi ja tuonut 5 juoksua. Lisäksi hän on pelaamissaan pudotuspelien otteluissa kerännyt tililleen 56 kärkilyöntipistettä.


title: Sunny Deol

text: Sunny Deol (oik. Ajay Singh Deol, s. 19. lokakuuta 1956) on intialainen elokuvanäyttelijä, -tuottaja ja -ohjaaja. Hän on näytellyt monissa Bollywoodin menestyselokuvissa ja voittanut kaksi National Film Awards -palkintoa ja kaksi Filmfare Awards -palkintoa.


title: Sunny Deol

text: Sunny Deol on näyttelijä Dharmendran ja Prakash Kaurin vanhin poika. Hänellä on yksi veli, näyttelijä Bobby Deol, ja kaksi sisarta, Vijeeta Deol ja Ajeeta Deol. Hänellä on myös kaksi sisarpuolta, näyttelijä Esha Deol ja tanssija Ahana Deol. Hänen äitipuolensa on näyttelijä Hema Malini.


title: Sunny Deol

text: Deol on naimisissa Pooja Deolin kanssa ja heillä on kaksi poikaa, Karan ja Rajveer.


title: Johanna Myyryläinen

text: Johanna Myyryläinen (s. 13. huhtikuuta 1994 Kitee) on suomalainen pesäpalloilija. Hänen kasvattajaseuransa on Kiteen Pallo ja nykyisin hän edustaa Viinijärven Urheilijoita.


title: Johanna Myyryläinen

text: Superpesiksen runkosarjassa Myyryläinen on pelannut kaikkiaan 45 ottelua, joissa on lyönyt kymmenen ja tuonut 11 juoksua. Kärkilyöntipisteitä hän on kerännyt pelaamissaan runkosarjan otteluissa 79. Superpesiksen pudotuspeleissä Myyryläinen on pelannut 13 ottelua, joissa on sekä lyönyt että tuonut kaksi juoksua. Lisäksi hän on pelaamissaan pudotuspelien otteluissa kerännyt tililleen 22 kärkilyöntipistettä.


title: Eeva Parviainen

text: Eeva Parviainen (s. 13. marraskuuta 1989 Liperi) on suomalainen pesäpalloilija. Hänen kasvattajaseuransa on Viinijärven Urheilijat, ja hän edustaa seuraa edelleen käytyään välissä pelaamassa muutaman kauden ajan Siilinjärven Pesiksen riveissä.


title: Eeva Parviainen

text: Superpesiksen runkosarjassa Parviainen on pelannut kaikkiaan 130 ottelua, joissa on lyönyt yhdeksän ja tuonut 107 juoksua. Kärkilyöntipisteitä hän on kerännyt pelaamissaan runkosarjan otteluissa 446. Superpesiksen pudotuspeleissä Parviainen on pelannut 19 ottelua, joissa on tuonut 15 juoksua. Lisäksi hän on pelaamissaan pudotuspelien otteluissa kerännyt tililleen 57 kärkilyöntipistettä.


title: Taucher

text: Oy Mainos Taucher Reklam Ab oli vuosina 1940–1993 toiminut suomalainen mainostoimisto. Se oli Suomen suurin mainostoimisto 1950-luvun alusta 1970-luvun lopulle.


title: Taucher

text: 1930-luvulla Saksassa mainostoimistoissa työskennellyt arkkitehti Gunnar Taucherin poika Per Henrik Taucher perusti 1940 yhdessä Bertil Svartströmin kanssa mainostoimiston Helsinkiin nimellä Svartström & Taucher Oy-Ab.


title: Taucher

text: Oy Mainos Taucher Reklam Ab:ksi muuttunut toimisto nousi 1950-luvulla Suomen suurimmaksi mainostoimistoksi ja säilytti asemansa vuoteen 1978. Taucher hallitsi suomalaista mainostoimistokenttää yhdessä mainostoimisto SEKin kanssa 1950-luvun alusta 1980-luvun alkuun saakka.


title: Taucher

text: Vuonna 1952 Taucherin henkilöstömäärä oli noin 30 ja kasvoi 1960-luvulla yli kahdensadan. Taucherilla työskentelivät monet nimekkäät taiteilijat ja muut ajan kyvyt. Graafikko Per-Olof Nyström työskenteli Taucherilla peräti 40 vuotta kesätyöpaikasta 1948 aina eläkkeelle jäämiseensä 1988. Helge Mether-Borgström oli Taucherilla 1957–1963 ja Lenita Airisto Taucherin tv-osaston toimittajana 1961–1962. Osasto tuotti televisiomainosten ohella viihdeohjelmia, kuten Trans-Meri-yhtiön kustantamaa Laila Kinnusen "Kuukauden suositut" -musiikkiohjelmaa, ja toi Suomeen maailmantähtiä kuten Hollywoodin seksipommin Jayne Mansfieldin.


title: Taucher

text: Muita tunnettuja Taucherin työntekijöitä olivat Börje Barkman ja Björn Landström sekä myöhemmin omat yrityksensä perustaneet Topi Törmä, Matti Viherjuuri ja Pepe Teirikari. Taucherin viimeisten vuosien henkilöstöön kuuluivat muiden muassa Alpo Holopainen, Martti Puohiniemi ja Oulun Taucherin vetäjä Sinikka Virkkunen.


title: Taucher

text: 1950-luvulta 1980-luvun alkuun Taucherin suurimpia asiakkaita oli Valtionrautatiet. Muita suuria ja pitkäaikaisia asiakasyrityksiä olivat Arabia, Fazer, Huhtamäki, Rosenlew, Medica, Leiras, Finlayson, Suomen Trikoo ja Puuvillatehtaitten Myyntikonttori PMK. Kansainvälisiä asiakkaita olivat Procter & Gamble ja Kellogg’s.


title: Taucher

text: 1950-luvun lopulla Taucher alkoi kansainvälistyä. Toimistoon perustettiin kansainvälinen osasto, jolla oli yhteistyöyhteydet mainostoimistoihin Ruotsissa, Tanskassa, Englannissa ja Yhdysvalloissa. Vuonna 1969 perustettiin Tukholmaan tytäryhtiö Taucher Reklam AB:n, jonka vetäjänä toimi nuori Arne Wessberg.


title: Taucher

text: 1970–1980-luvuilla Taucher laajeni Helsingin ulkopuolelle niin, että 1980-luvulla sillä oli toimistot myös Tampereella, Lahdessa, Oulussa ja Turussa (ent. LSM Oy). Taucherin tv-tuotantopäällikkönä toiminut Pepe Teirikari kuvailee muistelmissaan, miten 1970-luvun lopulla toimisto alkoi muuttua luovan ilmapiirin ylläpitäjästä ”rahantekokoneeksi”.


title: Taucher

text: Taucher-yhtiöiden liikevaihto vuonna 1986 oli 115,3 miljoonaa markkaa ja henkilöstömäärä 128. Mainos Taucherin asiakkaita olivat tuolloin muiden muassa Fazerin suklaa- ja makeisryhmä, Oy Ford Ab, Hoover-kodinkoneyhtiö, Nokia-Mobiran matkapuhelimet, Oy Gustav Paulig Ab, Suomen Yhdyspankki Oy SYP-invest Oy, Triumph International -liivivalmistaja, Valkoinen Risti ja Oy Wulff Ab.


title: Taucher

text: 1980-luvun lopulla Taucherin yli 20-vuotinen yhteistyö amerikkalaisen Young & Rubicam -mainostoimistoketjun kanssa johti vähemmistöosakkuuteen suomalaistoimistossa, jonka nimeksi tuli Taucher Young & Rubicam.


title: Taucher

text: Suomen 1990-luvun alun lamasta Taucher ei selvinnyt, vaan teki konkurssin 1993. Jopa yrityksen työntekijöiden turvaksi kerätty eläkerahasto oli tyhjä, ja moni irtisanottu jäi ilman luvattua eläkettään. Ainoat pelastuneet osat yhtiöryhmästä olivat mediatoimisto Datum, josta sittemmin tuli Omnicom-viestintäjätin OMD, sekä Oulun Taucher, joka jatkoi nimellä Mercum Fennica.


title: Hurmerinta

text: Hurmerinta on seuraavien henkilöiden sukunimi:


title: Harras Hursti

text: Harras Franciscus Hursti (16. kesäkuuta 1926 Helsinki – 25. marraskuuta 2018 Helsinki) oli suomalainen oopperalaulaja (tenori). Hän esiintyi vuodesta 1955 Kansallisoopperassa ja myös ulkomailla, etenkin 1960–1970-luvulla Neuvostoliitossa.


title: Harras Hursti

text: Hänen poikansa on tietokoneasiantuntija Harri Hursti ja veljensä Veikko Hursti.


title: Mšinskaja

text: Mšinskaja () on maalaiskunta ja sen keskustaajama Leningradin alueen Lugan piirissä Venäjällä. Se sijaitsee Pietarista etelään johtavan rautatien ja maantien varrella 33 kilometriä Lugasta pohjoiseen. Taajamassa on 1 100 ja kunnassa 3 300 asukasta (vuonna 2012).


title: Mšinskaja

text: Mšinskajan kunnan pinta-ala on 633,52 neliökilometriä. Se rajoittuu kaakossa Lugan piirin Jam-Tjosovon ja etelässä Tolmatšovon kuntiin, lännessä Leningradin alueen Volossovan piiriin sekä pohjoisessa ja idässä Hatsinan piiriin. Pinta-alasta 73,1 % on metsää ja 23,5 % maatalousmaata.


title: Mšinskaja

text: Kunnan alueella virtaavat Laukaanjokeen laskevat Jaštšera ja Kemka, Orinanjärveen laskeva Divenka ja Lemusan sivujoki Verjažka. Suurin järvi on Stretšno. Seudulla on laajoja suo-alueita. Hyötykaivannaisiin kuuluu turve. Kunnan alueella sijaitsee osa Mšinskoje boloto ja Sever Mšinskogo bolota -rauhoitusalueista.


title: Mšinskaja

text: Keskustaajaman lisäksi kuntaan kuuluu Krasnyi Majakin taajama sekä 18 kylää: Bekovo, Bolšaja Divenka, Bolšaja Jaštšera, Kemsk, Kuznetsovo, Lugi, Lužki, Malaja Jaštšera, Nizovka, Nizovskaja, Parušino, Pehenets, Pokrovka, Selištše, Sorotškino, Tozyrevo, Tšernetsovo ja Vladytškino. Mšinskajan ohella huomattavampia asutuskeskuksia ovat yli 800 asukkaan Krasnyi Majak, 700 asukkaan Pehenets ja noin 350 asukkaan Nizovskaja. Kunnan alueella sijaitsevat suuret Mšinskajan ja Divenskajan puutarha-alueet sekä neljätoista huvila-aluetta. Kesäasukkaiden määräksi arvioidaan 85 000.


title: Mšinskaja

text: Seudun kylät mainitaan ensimmäisen kerran Vatjan viidenneksen verokirjassa vuonna 1500. 1600-luvulla sinne siirtyi inkerikkoja Ruotsin rajan takaa. Peter von Köppen mainitsee Ylä-Laukaan inkeroiskylien joukossa Lugin ja Nizovkan. Lugi oli 1800-luvulla volostin keskus. Mšinskajan taajama on kehittynyt rautatien varrella sijainneesta Mhin kylästä. Neuvostoaikana sinne syntyi metsäteollisuutta ja turkistarhoja.


title: Mšinskaja

text: Kunnan läpi kulkee Pietarin, Pihkovan ja Valko-Venäjän rajan välinen valtatie M20 sekä Pietarin ja Pihkovan välinen rautatie, jolla on Mšinskajan ja Nizovskajan asemat sekä Rosinkan seisake. Kuznetsovon itäpuolella on maatalousyritys Avian käyttämä lentokenttä. Mšinskajasta on linja-auto- ja paikallisjunayhteydet Lugaan ja Pietariin.


title: Mšinskaja

text: Paikallisista elinkeinoista tärkeimpiä ovat liikenne, palvelut sekä maa- ja metsätalous. Kunnassa toimii pieniä metsäteollisuus- ja maatalousyrityksiä. Osa työvoimasta työskentelee Lugassa tai muualla kunnan ulkopuolella.


title: Mšinskaja

text: Keskustaajaman palveluihin kuuluvat keskikoulu, kirjasto, pieni poliklinikka ja joukko kauppoja. Puretun kulttuuritalon paikalle on rakennettu tsasouna. Eräitä palveluita on Krasnyi Majakissa ja muissa asutuskeskuksissa.


title: Mšinskaja

text: Seudulta on löydetty kaksi muinaista hautapaikkaa. Rakennusmuistomerkkeihin kuuluvat Tomasovin kartano Krasnyi Majakissa sekä Jaštšeran postiasema ja kirkko.


title: Reg Noble

text: Edward Reginald Noble (23. kesäkuuta 1895 Collingwood, Ontario, Kanada – 19. tammikuuta 1962) oli kanadalainen jääkiekkoilija, joka pelasi kaikkiaan 17 kautta ammattilaisena National Hockey Association (NHA)- ja National Hockey League (NHL)-liigoissa. Sekä hyökkääjänä että puolustajana pelanneen Noblen seuroja olivat Toronto Blueshirts, Montreal Canadiens, Toronto St. Pats, Montreal Maroons, Detroit Cougars, Detroit Falcons ja Detroit Red Wings. Kolminkertainen Stanley Cup -voittaja Noble valittiin postuumisti Hockey Hall of Fameen. Hän oli viimeinen aktiivipelaaja, joka oli nähty jo NHL:n ensimmäisellä ammattilaiskaudella 1917–1918 ja ylipäätään 1910-luvulla.


title: Reg Noble

text: Kaikkiaan Reg Noble pelasi NHL:ssä 509 ottelua ja teki niissä 167 maalia ja antoi 97 maaliin johtanutta syöttöä (264 tehopistettä). Jäähyminuutteja hänelle kertyi 859. NHL:n pudotuspeleissä Noble keräsi 32 ottelua ja saavutti tehot 4+4=8; jäähyminuutteja hänelle tuomittiin 61.


title: Dancing on Ice

text: Dancing on Ice on kansainväliseen formaattiin perustuva tv-showkilpailu, jossa julkisuuden henkilöt kilpailevat jäätanssissa taitoluistelijoiden parina. Ohjelmaa esittää Nelonen ja juontajina toimivat Marja Hintikka ja Lorenz Backman. Ohjelman päävalmentajana toimii kansainvälisesti taitoluistelukilpailuissa hyvin menestynyt Laura Lepistö ja vakiotuomareina taitoluistelija Mila Kajas, kansainvälinen taitoluistelutuomari Mika Saarelainen ja taitoluistelukommentaattori Anuliisa Uotila. Jokaisessa jaksossa on myös mukana vieraileva tuomari. Ensimmäisessä jaksossa vierailevana tuomarina oli Jenni Vartiainen, joka on myös kilpaillut Suomen-mestaruustasolla.


title: Dancing on Ice

text: Laulaja Kim Herold joutui keskeyttämään kilpailun selkävaivojen takia ja hänen paikkansa otti poliitikko Antti Kaikkonen.


title: Harry Backberg

text: Harry Aatto Edvard Backberg (5. joulukuuta 1893 Helsinki – 24. helmikuuta 1965) oli suomalainen diplomi-insinööri ja kalterijääkäri, joka perusti 1938 Insinööritoimisto Rataksen. Toimiston kautta hoidettiin 1941 suomalaisten SS-vapaaehtoisten värväys.


title: Harry Backberg

text: Backbergin vanhemmat olivat Adolf Daniel Backberg (1868–1937) ja Alina Ingeborg Malmström (k. 1948). Hän oli naimisissa Lyyli Mikkolan kanssa.


title: Harry Backberg

text: Backberg toimi ensimmäisen maailmansodan aikana jääkärivärvärinä ja hän oli sen vuoksi vangittuna Pietarin Spalernajan vankilassa 1916–1917. Backberg tutustui tätä kautta myös Esko Riekkiin, joka on samaan aikaan vankina Špalernajassa. Kalterijääkärien tunnukseen kuului myöhemmin Backbergin mukaansa ottaman sellinavaimen kopio. Backberg valmistui diplomi-insinööriksi 1920 Teknillisestä korkeakoulusta.


title: Harry Backberg

text: Backbergin perustamaa ja johtamaa Insinööritoimisto Ratasta käytettiin suomalaisten SS-vapaaehtoisten värväykseen keväällä 1941. Värväystä johti Backbergin kalterijääkäritoveri Esko Riekki. Myös kaksi Backbergin omaa poikaa liittyi SS-pataljoonaan. Ratas hoiti SS-vapaaehtoisten asioita aina toukokuuhun 1942 saakka, jolloin tehtävät siirtyivät SS-Vapaaehtoistoimistolle. Sotien jälkeen Insinööritoimisto Ratas jatkoi toimintaansa vielä 1950-luvulle saakka. Ratas suunnitteli muun muassa myllyjä, viljavarastoja ja leipomoita. Rataksen toimisto sijaitsi Temppelikatu 4 B:ssä Töölössä.


title: Allan Huttunen

text: Aatto Allan Huttunen (s. 5. marraskuuta 1928) on suomalainen oikeustieteilijä, Turun yliopiston siviilioikeuden professori vuodesta 1969. Hän on tutkinut osakeyhtiölainsäädäntöä.


title: Kino-Palatsi (Tampere)

text: Kino-Palatsi oli Tampereella Tuulensuun talossa, osoitteessa Hämeenkatu 30, toiminut elokuvateatteri. Teatteri perustettiin vuonna 1929 nimellä Tuulensuu ja Suomi-Filmin ostettua sen vuonna 1939 nimi muutettiin Kino-Palatsiksi. Ensi-iltanäytös pidettiin 18. elokuuta 1929 klo 16 ja elokuvana esitettiin "Syreenien kukkiessa" ("Lilac Time"). Teatterin jäähyväisnäytös pidettiin 27. maaliskuuta 1991 ja elokuvana esitettiin "Kadunlakaisijat". Myöhemmin teatterin tiloissa toimi Musiikkiteatteri Palatsi, joka siirtyi syksyllä 2014 Tampereen ylioppilastaloon. Vuonna 2015 tiloissa aloitti toimintansa Teatteri State.


title: Lucas van Leyden

text: Lucas van Leyden (1494 Leiden – 8. elokuuta 1533 Leiden) oli hollantilainen taidegraafikko, joka eli pääosan elämästään Leidenissä.


title: Lucas van Leyden

text: Leyden tunnetaan parhaiten enimmäkseen uskonnollisia aiheita käsittelevistä kupari- ja puupiirroksistaan, joita hän alkoi tehdä 13-vuotiaana. Niissä nähdään Albrecht Dürerin vaikutusta, mutta myös suurta omaperäistä teknistä taituruutta.


title: Lucas van Leyden

text: Nykypäiviin on säilynyt myös 17 Leydenin maalausta.


title: Kauko Huttunen

text: Kauko Juhani Huttunen (28. elokuuta 1938 Tampere – 6. lokakuuta 2009 Helsinki) oli juristi ja Kouvolan hovioikeuden hovioikeudenneuvos 1978–1987, Helsingin raastuvanoikeuden pormestari 1987–1993 ja Helsingin käräjäoikeuden laamanni vuodesta 1993. Hän oli markkinatuomioistuimen puheenjohtaja 1980–1993.


title: Marat Gramov

text: Marat Vladimirovitš Gramov (ven. Марат Владимирович Грамов), (27. marraskuuta 1927 Bridino, Pihkovan kuvernementti, Venäjän SFNT, Neuvostoliitto – 26. helmikuuta 1998 Moskova, Venäjä) oli neuvostoliittolainen urheilujohtaja ja urheiluministeri.


title: Marat Gramov

text: Marat Gramov osallistui punaupseerina vuodesta 1944 lähtien Suureen Isänmaalliseen sotaan. Vuodesta 1948 lähtien hän toimi Neuvostoliiton kommunistipuolueen Komsomol-johtajana Stavropolin alueella. Vuonna 1951 hänestä oli tullut kommunistipuolueen jäsen. Hän aloitti vuonna 1953 Stavropolin alueen Komsomol-lehden toimituksen jäsenenä. Vuodesta 1955 hän aloitti edelleen opiskelun Saratovin alueen kommunistipuolueen puoluekorkeakoulussa, josta hän valmistui neljä vuotta myöhemmin.


title: Marat Gramov

text: Gramovin ura 1960-luvulla oli kommunistipuolueen Stavropolin johtotehtävissä. Sieltä hän siirtyi 1970-luvulla puolueen keskusjohdon palvelukseen Moskovaan, jossa ollessaan hän suoritti tohtorintutkinnon historiassa.


title: Marat Gramov

text: Seuraavalla vuosikymmenellä eli 1980-luvulla Marat Gramovista tuli Neuvostoliiton näkyvin urheilupoliitikan hahmo. Hän oli yhtenä päättäjänä Neuvostoliiton johdon tehdessä boikointipäätöksen Los Angelesin vuoden 1984 kesäkisojen suhteen.


title: Marat Gramov

text: Urheilun johtotehtäviin Gramov tuli vuonna 1983, jolloin hänet nimitettiin neuvostohallituksen liikunnasta ja urheilusta vastaavaksi ministeriksi. Tässä tehtävässä hän oli vuoteen 1989. Samaan aikaan eli vuosina 1983-1989 hän oli Neuvostoliiton olympiakomitean puheenjohtaja. Vuonna 1988 hänestä tuli myös Kansainvälisen olympiakomitean (KOK) jäsen Konstantin Andrianovin seuraajana. Tässä tehtävässä hän oli Neuvostoliiton kaatumiseen asti eli Venäjän federaation johto ei enää tukenut Gramovin jatkoa KOK:ssa, sillä hän oli leimautunut niin vahvasti vanhaan neuvostovaltaan. Gramovin ura KOK:ssa päättyi keväällä 1992.


title: Victor Hope Linlithgow

text: Victor Alexander John Hope, Linlithgow’n 2. markiisi (24. syyskuuta 1887 Abercorn, Länsi-Lothian, Skotlanti – 5. tammikuuta 1952 Abercorn) oli brittiläinen siirtomaahallinnon virkamies, joka toimi Intian varakuninkaana vuosina 1936–1943.


title: Victor Hope Linlithgow

text: Linlithgow peri isänsä markiisin arvon vuonna 1908 ja palveli ensimmäisessä maailmansodassa länsirintamalla. Hänet nimitettiin vuonna 1922 Amiraliteetin siviililordiksi ja 1924 Konservatiivipuolueen puolueorganisaation puheenjohtajaksi. Hän erikoistui Intiaan liittyneisiin kysymyksiin toimiessaan Intian maataloutta sekä myöhemmin Intian perustuslakien uudistamista selvittäneiden komiteoiden puheenjohtajana. Hänet nimitettiin 1936 lordi Willingdonin seuraajana Intian varakuninkaaksi.


title: Victor Hope Linlithgow

text: Vuoden 1935 Government of India Actin mukaan Intian maakuntien toimeenpanovalta kuului aluehallituksille, joiden tuli olla vastuussa alueellisille parlamenteille. Intian itsenäisyyttä tavoittelevalla Intian kongressipuolueella oli enemmistö viidessä yhdestätoista alueparlamentista, ja se pääsi näin käsiksi hallitusvaltaan maakunnallisella tasolla. Linlithgow sai rauhoiteltua kongressipuolueen johdon, joka pelkäsi brittiläisten kuvernöörien käyttävän veto-oikeuksiaan kongressipuolueen muodostamien aluehallitusten tekemien päätösten kumoamiseksi. Suunniteltu federalistinen hallintomalli ei kuitenkaan toiminut, sillä paikalliset ruhtinaat eivät hyväksyneet järjestelyä. Toisen maailmansodan sytyttyä Linlithgow esitti radiopuheessaan vaatimuksen kansallisesta yhtenäisyydestä, mutta onnistui loukkaamaan kongressipuolueen johtoa. Puolueen edustajat erosivat protestiksi aluehallinnosta. Puolue kieltäytyi myös osallistumasta varakuninkaan neuvostoon, vaikka Linlithgow lisäsikin intialaisten edustusta siinä.


title: Victor Hope Linlithgow

text: Elokuussa 1942 kongressipuolue yritti painostaa Britannian hallitusta valtavalla kansalaistottelemattomuuskampanjalla (Quit India), jolloin Japanin hyökkäystä pelännyt Linlithgow päätti nujertaa kaiken brittihallintoon kohdistuneen vastarinnan ja vangitutti puolueen johtajat. Hän jätti tehtävänsä seuraavana vuonna.


title: Marhällanin majakka

text: Marhällanin majakka sijaitsee Ahvenanmaalla Maarianhaminaan vievän laivaväylän varrella lähellä Kobba klintarin luotsiasemaa noin 6 kilometriä Maarianhaminasta lounaaseen. Majakka rakennettiin 1938. Se oli aikaisemmin väriltään kokonaan musta mutta nykyisin se on väritykseltään puna-mustaraidallinen. Majakkatorni on 12 metriä korkea ja majakan valon korkeus on 14 metriä.


title: Marhällanin majakka

text: Majakka rakennettiin sen jälkeen kun lähistöllä oli tapahtunut useita haaksirikkoja, muun muassa parkki Virgon haaksirikko joulukuussa 1928 ja parkki Plussan haaksirikko joulukuussa 1933.


title: Ivan Zaitsev

text: Ivan Zaitsev (s. 2. lokakuuta 1988 Spoleto) on italialainen maajoukkuetason lentopalloilija ja lentopallon olympiamitalisti. Hän edustaa Italian A1-liigassa pelaavaa Sir Safety Umbria Volleyta. Pelipaikaltaan Zaitsev on yleispelaaja, vaikka pelasikin uransa alussa pääosin passarina.


title: Ivan Zaitsev

text: Zaitsev voitti olympiapronssia Lontoon olympiaturnauksessa 2012 ja olympiahopeaa Rion olympiaturnauksessa 2016.


title: Ivan Zaitsev

text: Zaitsevin vanhemmat ovat kotoisin Venäjältä. Hänen isänsä Vjatšeslav Zaitsev on entinen lentopalloilija, joka voitti Neuvostoliiton joukkueessa urallaan yhden olympiakullan sekä kaksi olympiahopeaa. Zaitsevin äiti, Irina Pozdnjakova taas on entinen huipputason uimari ja maailmanennätysuimari 200 metrin rintauinnissa.


title: Jonna Tervomaan diskografia

text: Tämä on Jonna Tervomaan diskografia. Listasijoitukset albumeissa viittaavat Suomen viralliseen albumilistaan ja singleissä lataus- ja singlelistaan.


title: Veikko Huttunen

text: Veikko Olavi Huttunen (s. 1926) on suomalainen diplomaatti. Hän on koulutukseltaan diplomi-insinööri ja kauppatieteiden kandidaatti ja tuli ulkoasiainhallinnon palvelukseen 1962. Hän oli pääkonsulina San Franciscossa 1974–1980, suurlähettiläs Canberrassa 1980–1983 ja Tripolissa 1986–1989..


title: Oravan laulu

text: Oravan laulu on Aleksis Kiven romaaniin Seitsemän veljestä sisältyvä oravasta kertova runo, johon monet säveltäjät ovat säveltäneet lauluja. Laulu ja runo tunnetaan myös nimillä "Makeasti oravainen" ja "Laulu oravasta". Romaanissa runolla ei ole nimeä. Sen esittää veljeksistä Timo kirjan toisen luvun lopuksi.


title: Emanuele Birarelli

text: Emanuele Birarelli (s. 8. helmikuuta 1981 Senigallia) on italialainen maajoukkuetason lentopalloilija ja lentopallon olympiamitalisti. Pelipaikaltaan hän on keskitorjuja.


title: Emanuele Birarelli

text: Birarelli voitti olympiapronssia Lontoon olympiaturnauksessa 2012.


title: Kosti Huuhka

text: Kosti Kalervo Huuhka (19. syyskuuta 1915 Ruokolahti – 9. lokakuuta 1995 Helsinki) oli suomalainen kansansivistystyön edistäjä. Hän sai professorin arvonimen 1981. Hän oli Helsingin Työväenopiston johtaja 1961–1970 ja Kouluhallituksen vapaan sivistystyön osaston osastopäällikkö 1971–1981.


title: Kosti Huuhka

text: Maanviljelijäperheeseen syntynyt Huuhka opiskeli Lahden kansanopistossa ja kansankorkeakoulussa vuosina 1934–1936, valmistui yhteiskuntatieteiden kandidaatiksi Yhteiskunnallisesta korkeakoulusta vuonna 1943 ja väitteli kansansivistysopin tohtoriksi vuonna 1955 väitöskirjallaan "Talonpoikaisnuorison koulutie". Hän osallistui talvi- ja jatkosotaan tykistöupseerina. Huuhka oli Suomen Nuorison Liiton opintosihteerinä 1946–1948, Toimelan vapaaopiston johtajana 1948–1957, Suomen Nuorison Liiton pääsihteerinä 1957–1958, Kansanvalistusseuran toiminnanjohtajana 1958–1961, Helsingin suomenkielisen työväenopiston johtajana 1961–1970, Kouluhallituksen ylitarkastajana vuonna 1970 sekä vapaan sivistystyön osaston päällikkönä 1971–1981. Huuhka pyrki Kouluhallituksessa kehittämään varsinkin aikuisopetusta ja mahdollisuuksia jatko-opintoihin. Hän vaikutti myös urheiluopistojen ja musiikkioppilaitosten kehitykseen. Huuhka oli myös Helsingin yliopiston kasvatussosiologian dosentti vuosina 1968–1977.


title: Kosti Huuhka

text: Kosti Huuhkan puoliso oli toimittaja Mirja Huuhka.


title: Cesàron yhteenlasku

text: Cesàron yhteenlasku määrittelee jatkuvien sarjojen yhteenlaskua. Se tunnetaan myös nimellä "Cesàron summakaava".


title: Cesàron yhteenlasku

text: Cesàron yhteenlasku on nimetty italialaisen analyytikon Ernesto Cesàron (1859–1906) mukaan .


title: Cesàron yhteenlasku

text:
Olkoon {"a"} sarja ja olkoon
sarjan


title: Cesàron yhteenlasku

text: Sarjaa {"a"} kutsutaan Cesàro-summautuvaksi, jos Cesàron summa formula_3, jos sen keskiarvo osasummista formula_4 lähenee formula_5:ta:


title: Cesàron yhteenlasku

text:
Toisin sanoen siis äärettömän sarjan Cesàro-summa on sarjan ensimmäisten osasummien 1, ..., n aritmeettisen keskiarvon raja-arvo, kun n lähestyy ääretöntä.
Olkoon "a" = (−1), kun "n" ≥ 1. {"a"} on lukujono


title: Cesàron yhteenlasku

text:
Merkitään sarjaa
formula_8
"G":llä.


title: Cesàron yhteenlasku

text:
Näin ollen lukujonon osasumma {"s"} formula_9
on


title: Cesàron yhteenlasku

text: Nähdään, että sarja "G", (joka tunnetaan myös Grandin sarjana), ei suppene.


title: Cesàron yhteenlasku

text: Toisaalta sarjan {sn} keskisarjan {t} termit


title: Cesàron yhteenlasku

text: joten


title: Cesàron yhteenlasku

text: Tällöin Cesàron summa sarjalle G on 1/2.


title: Cesàron yhteenlasku

text: Englanninkielinen Wikipedia


title: Kevin Zegers

text: Kevin Joseph Zegers (s. 19. syyskuuta 1984) on kanadalainen näyttelijä ja malli. Hän on näytellyt muun muassa elokuvissa "It's a Boy Girl Thing", "Frozen", "Kuolleiden aamunkoitto" ja "". Hänellä oli myös pieni rooli televisiosarjassa "Gossip Girl".


title: Kevin Zegers

text: Kevin syntyi Woodstockissa, Ontariossa. Hänen äitinsä Mary-Ellen on opettaja ja isänsä Jim on louhostyöläinen. Hänellä on kaksi siskoa Krista ja Katie. Kevin opiskeli Woodstockissa St Mary's -nimisessä katolisessa koulussa.


title: Kevin Zegers

text: Kevin aloitti uransa 6-vuotiaana esiintymällä tv-mainoksissa. Seitsemänvuotiaana hän sai pienen roolin Michael J. Foxin komediasta "Life with Mikey". Hän pääsi pieneen rooliin myös "Salaiset kansiot" -sarjassa näyttelemällä stigmaattista lasta. Vuosien 1997 ja 2004 välillä Kevin näytteli useissa pienen budjetin kanadalaisissa elokuvissa sekä kauhuelokuvissa kuten "Nico the Unicorn", "Komodo" ja "Ihmisjahti".


title: Kevin Zegers

text: Esiinnyttyään "Dawn of the Dead" -elokuvassa, hän sai merkittävän roolin Oscar-ehdokkuudenkin saaneessa elokuvassa "Transamerica". Kevinin roolisuoritusta biseksuaalina transeksuaalina monet kriitikot kehuivat, ja hän voitti vuonna 2006 Cannesin elokuvajuhlilla Chopard-palkinnon, joka jaetaan nuorille näyttelijälupauksille.


title: Kevin Zegers

text: Elokuussa 2013 Kevin meni naimisiin Jaime Feldin kanssa, jonka kanssa hän on ollut yhdessä pidemmän aikaa.


title: Esko Hyttinen

text: Esko Johannes Hyttinen (s. 1937) on suomalainen tekniikan tutkija. Hän on ollut Oulun yliopistossa statiikan sillanrakennuksen professori vuodesta 1973. Hän on tutkinut rakennustekniikkaa, erityisesti rakenteiden lujuutta.


title: Risto Hyvärinen

text: Risto Ilmari Antero Hyvärinen (23. huhtikuuta 1926 Kuopio – 8. maaliskuuta 2018 Espoo) oli suomalainen diplomaatti, koulutukseltaan valtiotieteen tohtori ja sotilasarvoltaan everstiluutnantti (1966). Hän sai virka-arvon erikoislähettiläs ja täysivaltainen ministeri vuonna 1970. Hän oli Yhdistyneiden Kansakuntien apulaispääsihteeri, suurlähettiläs, ulkoasiainneuvos.


title: Risto Hyvärinen

text: Hyvärinen oli puolustusvoimien palveluksessa 1948–1965 ja vuodesta 1965 ulkoasiainministeriön palveluksessa, ensin sen poliittisen osaston päällikkönä 1967–1972, sitten suurlähettiläänä Belgradissa ja Ateenassa 1972–1975. Hän oli n erityisedustajana Geneven aseidenriisuntakomiteassa 1975–1979 ja suurlähettiläänä New Delhissä 1979–1984, Pekingissä 1984–1989 ja Budapestissa 1989–1992. Hän on kirjoittanut kansainvälistä politiikkaa käsitteleviä tutkimuksia.


title: Risto Hyvärinen

text: Hyvärisen puoliso oli vuodesta 1957 Salme Pekkala.


title: Heikki Hyvärinen

text: Heikki Pekka Esaias Hyvärinen (s. 1938) on suomalainen biologi, Joensuun korkeakoulun, sittemmin Joensuun yliopiston biologian (ekologisen fysiologian) professori vuodesta 1978. Hän on tutkinut eläinten sopeutumista elinympäristöönsä ja vuodenaikojen vaihteluun.


title: Heikki Hyvärinen

text: Hyvärinen valittiin Suomalaisen Tiedeakatemian jäseneksi vuonna 1996.


title: Dexter McCluster

text: Dexter Marquise McCluster (s. 25. elokuuta 1988 Largo, Florida) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän edustaa tällä hetkellä NFL-liigassa pelaavaa Tennessee Titansia.


title: Dexter McCluster

text: Ennen ammattilaisuraansa Mississippin yliopistossa pelannut McCluster tunnetaan erityisesti erinomaisena potkunpalauttajana.


title: Jamaal Charles

text: Jamaal RaShaad Jones Charles (s. 27. joulukuuta 1986 Port Arthur, Texas) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän edusti yhdeksän kauden ajan NFL-liigassa pelaavaa Kansas City Chiefsiä. Kesällä 2017 hän teki yhden vuoden mittaisen sopimuksen Denver Broncosin kanssa.


title: Jamaal Charles

text: Yliopistotasolla Charles pelasi Texasin yliopiston joukkueessa.


title: Dimmalætting

text: Dimmalætting oli Färsaarten vanhin, vuonna 1878 perustettu sanomalehti, jossa julkaistiin uutisia sekä fääriksi että tanskaksi. Se on myös saarten suurin lehti, ja sen markkinaosuus on hieman yli 50 prosenttia.


title: Dimmalætting

text: Dimmalætting perustettiin vuonna 1878, ja sitä julkaistiin aluksi vain viikoittain. Sen kieli oli aluksi vain tanska. Vuosina 1910–1947 lehteä kirjoitettiin sekä tanskaksi ja fääriksi, mutta vuodesta 1948 1990-luvun alkuun lehden kieli oli fääri joitakin yksittäisiä artikkeleita lukuun ottamatta. Lehti oli alkuksi itsenäinen, mutta vuonna 1906 se sitoutui unionipuolueeseen, jonka pyrkii säilyttämään Färsaarten aseman osana Tanskaa. Lehti on kuitenkin ollut sitoutumaton 1990-luvun alusta. Vuonna 1995 lehteä aletaan julkaista neljä kertaa viikossa ja seuraavana vuonna viisi kertaa viikossa. Dimmalættingin levikki on 7 500 kappaletta.


title: Sasu Iivarinen

text: Sasu Iivarinen (s. 30. heinäkuuta 1990 Alajärvi) on suomalainen pesäpalloilija. Hän edustaa Superpesiksessä pelaavaa Alajärven Ankkureiden joukkuetta.


title: Sasu Iivarinen

text: Iivarisen isä Matti Iivarinen on entinen pääsarjatason pesäpalloilija, ja kaksinkertainen vuoden lukkari. Peliuransa jälkeen hän on toiminut Superpesiksessä pelinjohtajana Vimpelin Vedon sekä Alajärven Ankkureiden riveissä.


title: Manuaalivaihteisto

text: Manuaalivaihteisto (myös käsivaihteisto) on yleisesti moottoriajoneuvoissa käytetty vaihteistotyyppi. Vaihteiston käyttämistä varten ajoneuvossa on kytkin ja vaihteenvalitsin, jolla kuljettaja valitsee käytettävän vaihteen. Kytkimellä saadaan voimansiirto moottorilta vaihteistolle katkaistua, jolloin vaihteen vaihtaminen on mahdollista. Valittu vaihde määrää välityssuhteen eli ajoneuvon moottorin ja vetävien pyörien pyörimisnopeuden suhteen. Suomessa manuaalivaihteisto on yleisin vaihteistotyyppi, mutta esimerkiksi Yhdysvalloissa manuaalivaihteisia autoja on hyvin vähän.


title: Manuaalivaihteisto

text: Autoissa kytkinpoljin sijaitsee lattialla ja käsikäyttöinen vaihteenvalitsin lattialla tai kojetaulussa (tavallisesti pakettiautoissa). Nykyaikaisen henkilöauton vaihteistossa on useimmiten viisi tai kuusi vaihdetta eteenpäin ja yksi peruuttamista varten. Vaihteet on sijoitettu H-kaavion mukaisesti ja kuljettaja voi vaihtaa vaihteita missä järjestyksessä haluaa. Eteenpäin menevät vaihteet on lähes aina sijoitettu samalla tavalla, mutta peruutusvaihteen sijainti vaihtelee. Lisäksi vaihteenvalitsimessa on usein lukitus, joka estää peruutusvaihteen kytkemisen vahingossa. Peruutusvaihteen valitsemiseksi vaihteenvalitsinta on esimerkiksi painettava tai nostettava.


title: Manuaalivaihteisto

text: Moottoripyörissä kytkinvipu sijaitsee ohjaustangossa ja on käsikäyttöinen ja vaihdevalitsin jalkakäyttöinen. Toisin kuin autoissa, vaihteisto ei noudata H-kaaviota, vaan on sekventaalivaihteisto, eli valittavissa on aina vain kaksi vaihdetta, seuraava ja edellinen. Jalalla vaihdevalitsina nostettaessa kytkeytyy isompi vaihde ja alas painettaessa kytkeytyy pienempi vaihde. Yleensä vaihteiden järjestys on (alhaalta laskettuna) 1–N–2–3–4–5–6. Moottoripyörän mittaristossa on usein merkkivalo joka kertoo onko vaihde vapaalla vai kytketty.


title: Hannu ja Kerttu (täsmennyssivu)

text: Hannu ja Kerttu voi tarkoittaa ainakin seuraavia asioita:


title: Jukka Veistola

text: Jukka Pertti Pellervo Veistola (10. huhtikuuta 1946 Helsinki – 30. syyskuuta 2017 Helsinki) oli suomalainen graafikko ja julistetaiteilija.


title: Jukka Veistola

text: Jukka Veistola opiskeli Ateneumissa, josta valmistui 1969. Veistola on julistesuunnittelun lisäksi monipuolinen graafinen suunnittelija, joka on palkittu myös logoistaan ja liikemerkeistään, pakkauksistaan ja muista muotoilutöistä. Hän oli Kyösti Variksen ohella yksi perustajaosakkaista 1970-luvun palkituimpiin kuuluneessa mainostoimistossa Varis Poteri Veistola Oy. Veistola palkittiin urastaan Platinahuippu-palkinnolla Grafia ry:n Vuoden huiput 1991 -tapahtumassa. Albert Gebhard -mitalin hän sai 1996.


title: Jukka Veistola

text: Hän voitti kymmeniä palkintoja kansainvälisissä julistetapahtumissa ja -kilpailuissa. Hän toimi myös niiden tuomaristossa muun muassa Varsovassa, Yhdysvaltain Coloradossa, Pariisissa, Méxicossä ja New Yorkissa. Hän piti luentoja kansainvälisissä muotoilijakonferensseissa muun muassa Argentiinassa, Brasiliassa, Yhdysvalloissa ja Meksikossa.


title: Jukka Veistola

text: Vuonna 2009 Veistolan DDT-juliste vuodelta 1969 pääsi yhtenä 120 julisteesta kirjaan, johon valittiin maailman merkittävimmät julisteet 1900-luvulta ja 2000-luvun alusta. DDT-juliste, jossa pikkulinnulla on kaasunaamari, palkittiin Varsovan julistebiennalessa 1970 ja hankittiin New Yorkin modernin taiteen museon MoMAn kokoelmiin. Juliste vaikutti osaltaan siihen, että DDT:n käyttö kiellettiin Suomessa yhtenä ensimmäisistä maista.


title: Jukka Veistola

text: Veistolan julisteita on MoMAn lisäksi muun muassa Pariisin Centre Georges Pompidoun ja Amsterdamin Stedelijk-museon kokoelmissa.


title: Pöyrööt

text: Pöyrööt on Liisa Seppälän kuvittama ja Arttu Seppälän käsikirjoittama strippisarjakuva, joka sijoittuu eteläpohjalaisiin maisemiin lakeuksien ja latomerien keskelle. Sarjakuva on kirjoitettu Etelä-Pohjanmaan murteella. "Pöyröö" on vanha eteläpohjalainen murresana, joka tarkoittaa hölmöä. Pöyrööt-sarjakuvasta on julkaistu kahdeksan sarjakuva-albumia, joiden kustantamisesta on vastannut Liisa ja Arttu Seppälän yhteinen yritys Avot Design Oy. Pöyrööt-sarjakuvan kuvittajalle Liisa Seppälälle myönnettiin ensimmäisenä sarjakuvapiirtäjänä Kultainen Oras -yrittäjyyspalkinto keväällä 2013.


title: Horns and Halos

text: Horns and Halos on vuonna 2013 julkaistu Michael Monroen albumi.


title: Liisa Seppälä

text: Liisa Seppälä (o.s. Peltonen; s. 19. helmikuuta 1986, Kotka) on suomalainen sarjakuvapiirtäjä. Hän on Pöyrööt-sarjakuvan kuvittaja ja Avot design Oy:n toimitusjohtaja. Liisa Seppälä on ensimmäinen sarjakuvapiirtäjä, joka on palkittu Kultainen Oras -yrittäjyyspalkinnolla. Hän on naimisissa jalkapalloilija Arttu Seppälän kanssa.


title: Puhelukortti

text: Puhelukortti on maksukortti, jota voi käyttää puheluiden soittamiseen yleisöpuhelimesta kuten puhelinkioskista.


title: Puhelukortti

text: Suomessa paikalliset puhelinyhtiöt ja Tele laskivat puhelinkortteja liikkeelle 1990-luvun alussa. Kortit olivat joko magneettiraita- tai sirukortteja. Korteille oli ennakkoon ladattu tietty määrä saldoa tai yksiköitä, jotka kuluivat puheluiden myötä.


title: Puhelukortti

text: Vuonna 1993 laskettiin liikkeelle Avant-kortti, alkuvaiheessa juuri puhelukortiksi. Myöhemmin kortin käyttöaluetta laajennettiin pysäköintiin ja muihin ostoksiin. Aluksi Avant-kortit olivat ennakkoon ladattuja. Myöhemmin laskettiin liikkeelle myös uudelleenladattavia kortteja.


title: Avant-kortti

text: Avant-kortti oli suomalainen maksukortti, joka oli tarkoitettu erityisesti pienten ostosten maksamiseen. Avant-kortti oli sirukortti.


title: Avant-kortti

text: Suomen Pankin perustama "Toimiraha Oy" laski liikkeelle ensimmäiset Avant-kortit 1993, alkuvaiheessa puhelukorteiksi. Myöhemmin kortin käyttöaluetta laajennettiin pysäköintiin. Aluksi Avant-kortit olivat ennakkoon ladattuja. Vuonna 1994 julkistettiin uudelleenladattava Avant-kortti. Vuodesta 1995 Avant-korttia hallinnoi pankkien omistama "Automatia Rahakortit Oy".


title: Avant-kortti

text: Avant-kortti uudistettiin vuonna 1996. Tuolloin kortti yhdistettiin osaksi pankkiautomaatti- ja pankkikorttia. Kortille saattoi ladata rahaa pankkiautomaatista. Avant-kortin käyttöaluetta laajennettiin puheluista ja pysäköinnistä myös muihin ostoksiin.


title: Avant-kortti

text: Avant-kortin tyypillisiä käyttöpaikkoja olivat yleisöpuhelinten lisäksi henkilöstöruokalat, bussit, kioskit ja parkkimittarit. Vuonna 2001 maksupisteitä oli noin 6000. Avant-korttirahaominaisuuden sisältäviä maksukortteja oli vuonna 2002 liikkeellä yhteensä 900 000. Kortin käyttö oli kuitenkin vähäistä. Tavallisempaa oli maksaa pienet ostokset pankkikortilla. Käytön vähäisyyteen saattoi vaikuttaa myös se, että rahan lataamisesta kortille perittiin erillinen maksu.


title: Avant-kortti

text: Järjestelmä lopetettiin maaliskuussa 2006. Viime vaiheessa kortti kävi enää joidenkin taloyhtiöiden pesuloissa.


title: Rasin koulu

text: Rasin koulu on Akaan Viialan kaupunginosassa sijaitseva alakoulu, jossa on oppilaita noin 160. Koulu on perustettu vuonna 1899 ja koulurakennus on vuodelta 1912. Koulussa on luokat esiopetuksesta viidenteen. Opettajia on yhteensä kahdeksan.


title: István Türr

text: István Türr (11. elokuuta 1825 Baja – 3. toukokuuta 1908 Budapest) oli unkarilainen sotilas, vapaustaistelija, kanava-arkkitehti ja insinööri. Türr vaikutti sotilaana ja diplomaattina Euroopan poliittisiin tapahtumiin vuosina 1848–1867. Vuonna 1861 hän meni naimisiin Ranskan keisarin Napoleon III:n veljentyttären Adelina Bonaparte Wysen kanssa. Elämänsä myöhemmässä vaiheessa Türr osallistui rakennusprojekteihin kuten Korintin ja Panaman kanavien rakentamiseen. Hänestä tuli myöhemmällä iällään myös merkittävä hahmo kansainvälisessä rauhanliikkeessä.


title: Korintin kannas

text: Korintin kannas eli "Isthmos" () on kapea kannas, joka yhdistää Peloponnesoksen niemimaan muuhun Manner-Kreikkaan. Sen länsipuolella sijaitsee Joonianmerestä erkaneva Korintinlahti ja itäpuolella Egeanmereen kuuluva Saroninlahti.


title: Korintin kannas

text: Korintin kannaksen leveys on kapeimmassa kohdassa noin 6,3 kilometriä. Pääosa kannaksesta muodostuu tasangosta, joka on keskimäärin 90 metrin korkeudella merenpinnasta. Hallinnollisesti kannas kuuluu Peloponnesoksen alueen Korinthian alueyksikköön. Pääosa kannaksesta on Loutráki-Perachóra-Ágioi Theódoroin kunnan alueella ja eteläosa Kórinthoksen kunnan alueella. Nykyinen Kórinthoksen kaupunki sijaitsee kannaksen länsirannalla, samoin kuin muun muassa Loutrákin kaupunki. Kannaksella sijaitsevat myös muun muassa Isthmían ja Kechriéen kylät.


title: Korintin kannas

text: Kannaksen poikki kulkee sen kapeimmassa kohdassa Korintin kanava. Se yhdistää Korintinlahden Saroninlahteen. Kanavan pituus on 6,35 kilometriä ja leveys 21,3–24,6 metriä.


title: Korintin kannas

text: Antiikin aikana kannas oli merkittävä raja. Koska peloponnesolaiset ja megaralaiset kiistelivät rajoistaan, kannakselle oli pystytetty suuri kivi, jossa luki Peloponnesoksen suuntaan ”Tämä on Peloponnesos, ei Joonia” ja Megaran suuntaan ”Tämä on Joonia, ei Peloponnesos”. Antiikin aikana kannaksen alue tunnettiin muun muassa Isthmian Poseidonin temppelistä sekä Isthmian kisoista.


title: Korintin kannas

text: Kannaksella on aina ollut suuri strateginen merkitys, koska sen poikki kulkee ainoa luonnollinen maayhteys Manner-Kreikasta saaren kaltaiselle Peloponnesokselle. Näin kannaksen hallussapito on auttanut niemimaan puolustamista. Tässä läheisellä Akrokorinttilla eli antiikin Korintin kaupungin linnavuorella on aina ollut historiassa tärkeä asema. Myös itse kannasta on linnoitettu historian saatossa usein erilaisilla muureilla, muun muassa persialaissotien aikaan 400-luvulla eaa. Myöhäisantiikin aikana 400-luvulla jaa. kannaksen poikki rakennettiin Heksamilion-muuri, jonka tarkoitus oli alun perin suojata Korinttia pohjoisesta hyökänneiltä visigooteilta.


title: Korintin kannas

text: Kannas on suhteellisen kapea, ja sen poikki oikaisu tarjoaa lyhyemmän merireitin Kreikan läntisten ja itäisten osien välillä ilman tarvetta kiertää koko Peloponnesoksen niemimaata. Antiikin aikana kannaksen poikki oli tehty Diolkos eli laivojen vetotie. Se oli Korintin hallussa ja merkittävä kaupallisesti ja strategisesti. Kannaksen poikki suunniteltiin myös kanavaa jo varhain. Ensimmäinen suurisuuntaisempi yritys kanavan kaivamiseksi tehtiin keisari Neron aikana vuonna 67 jaa., mutta yritys epäonnistui. Korintin kanava valmistui vasta vuonna 1893.


title: Cesàron keskiarvo

text: Matematiikassa lukujonon (a) Cesàron keskiarvot ovat termejä jonosta (c), jossa


title: Cesàron keskiarvo

text:
on jonon (a) n:nän ensimmäisen jäsenen aritmeettinen keskiarvo. Se on nimetty italialaisen matemaatikon Ernesto Cesàron (1859-1906) mukaan.
Yleinen tulos osoittaa, että jos
niin myös
Siis Cesàron keskiarvon ottaminen säilyttää suppenevien lukujonojen raja-arvot. Cesàron keskiarvojen ottaminen summamenetelmänä hajaantuvien sarjojen teoriassa perustuu tähän. Jos Cesàron keskiarvojen jono suppenee, sarjan sanotaan olevan Cesàro yhteenlaskettava. On paljon esimerkkejä, joissa Cesàron keskiarvojen jono suppenee, mutta alkuperäinen jono ei: esimerkiksi jono
hajaantuu, mutta keskiarvoilla on raja-arvo ½. (Katso myös Grandin sarja.)


title: Cesàron keskiarvo

text: Toinen esimerkki on jono formula_5 , jolla on Cesàron summa ½ ja Cesàron keskiarvo 0.


title: Cesàron keskiarvo

text: Cesàron keskiarvoja sovelletaan usein Fourier'n sarjoihin, sillä keskiarvot ovat tämänkaltaisten sarjojen yhteenlaskussa voimakkaampia kuin pisteittäinen suppeneminen. Vastaava ydin on Fejérin ydin, joka korvaa Dirichletin ytimen; se on positiivinen, kun taas Dirichletin ydin saa sekä negatiivisia että positiivisia arvoja. Approksimaatio identiteettien yleinen teoria pitää tämän takia Cesàron keskiarvon ominaisuuksia parempina Fourier’n sarjojen yhteenlaskuun.


title: Cesàron keskiarvo

text: Cesàron keskiarvon yleistys on Stolz-Cesàron lause.


title: Cesàron keskiarvo

text: Rieszin keskiarvo on voimakkaampi, mutta huomattavan samanlainen summamenetelmä.


title: Cesàron keskiarvo

text: englanninkielinen wikipedia


title: Cesàron keskiarvo

text: Cesàron yhteenlasku


title: Harry Warren

text: Harry Warren, alk. Salvatore Guaragna (24. joulukuuta 1893 New York – 22. syyskuuta 1981 Los Angeles) oli yhdysvaltalainen elokuvasäveltäjä. Hän oli erittäin tuottelias 1930- ja 1940-luvulla ja jatkoi uraansa 1950-luvulle asti. Warren teki paljon yhteistyötä Al Dubinin ja Mack Gordonin kanssa ja teki musiikkia myös monien muiden sanoittajien kanssa.


title: Harry Warren

text: Kolme Warrenin sävellystä palkittiin parhaan laulun Oscarilla: ”Lullaby of Broadway” (1935, san. Al Dubin), ”You’ll Never Know” (1943, san. Mack Gordon) ja ”On the Atcheson, Topeka and the Santa Fe” (1946, san. Johnny Mercer). Hänen muita tunnettuja kappaleitaan ovat ”I Only Have Eyes for You” (1934), ”There Will Never Be Another You” (1942) ja ”That’s Amore” (1957).


title: Harry Warren

text:
Warren valittiin Songwriters Hall of Fameen vuonna 1971.
Lähde: Allmovie.com.


title: Bairdintapiiri

text: Bairdintapiiri ("Tapirus bairdii") on sarvikuonojen sukuinen kavioeläin, vaikka se muistuttaakin enemmän sikaa ja norsua. Tapiirien heimon historia ulottuu yli 50 miljoonan vuoden päähän.


title: Bairdintapiiri

text: Bairdintapiiria tavataan pääosin ainakin 3350 metrin korkeudesta alangoilta, joissa on kosteaa maastoa.


title: Bairdintapiiri

text: Bairdintapiirin turkki on harva ja karkea. Sen väri koostuu eri ruskean sävyistä. Sillä on harja, joka on lyhyt ja jäykkä. Harjan on arveltu suojaavan tapiiria jaguaareilta, jotka iskevät hampaansa juuri tuohon niskan seutuun, jossa harja sijaitsee.


title: Bairdintapiiri

text: Bairdintapiiri syö pääasiassa lehtiä, mutta myös kukat, oksat ja heinät kuuluvat tapiirin ruokavalioon.


title: Anna-Kaisa Ikonen

text: Anna-Kaisa Ikonen (s. 4. huhtikuuta 1977 Tampere) on tamperelainen poliitikko. Hän oli Tampereen pormestari eli toimi Tampereen kaupunginjohtajana ja kaupunginhallituksen puheenjohtajana vuosina 2013–2017. Tampereen kaupunginvaltuusto valitsi hänet tammikuussa 2013 tehtävään. Ikonen edustaa kokoomusta.


title: Anna-Kaisa Ikonen

text: Ikonen valittiin Tampereen kaupunginvaltuustoon vuoden 2008 kunnallisvaaleissa ja uudelleen vuonna 2012. Hänen luottamustoimiaan ovat muun muassa Pirkanmaan maakuntavaltuuston jäsenyys vuodesta 2009, Tampereen kaupunkiseudun kuntayhtymän hallituksen puheenjohtajuus 2013–2014 ja Kuntaliiton hallituksen varajäsenyys 2013–2016. Syyskuussa 2014 Ikonen valittiin Kevan hallituksen puheenjohtajaksi. Hän on valtuuston puheenjohtaja.


title: Anna-Kaisa Ikonen

text: Vuosina 2011–2013 Ikonen toimi kunta- ja hallintoministeri Henna Virkkusen valtiosihteerinä. Vuosina 2009–2011 hän oli Tampereen apulaispormestari ja vuodet 2003–2009 Pirkanmaan TE-keskuksen kehittämispäällikkö. Hän oli Tampereen korkeakoulujen yhdistymiseen tähtäävän Tampere3-uudistuksen hankejohtaja tammi-maaliskuun 2018. Huhtikuun alusta 2018 hän on kokoomuksen ministeriryhmän valtiosihteeri.


title: Anna-Kaisa Ikonen

text: Koulutukseltaan Ikonen on yhteiskuntatieteiden tohtori Tampereen yliopistosta. Hän väitteli sosiaalipolitiikan oppiaineesta vuonna 2009 väitöskirjalla ”Työttömyyseläkejärjestelmä ja muuttuvat intressit. Tutkimus työttömyyseläkejärjestelmän ohjausvaikutuksen kehityksestä ja sosiaalipoliittisen roolin muutoksesta”.


title: Anna-Kaisa Ikonen

text: Vuonna 2013 Ikonen sai Suomen Nuorkauppakamarit ry:n Vuoden nuori johtaja -palkinnon.


title: Orimattilan Sanomat

text:
Orimattilan Sanomat (ent. Pitäjäsanomat) on Orimattilassa, Myrskylässä ja Pukkilassa ilmestyvä paikallislehti.
Lehti ilmestyy tiistaisin ja torstaisin. Lehti on myös luettavissa digiversiona.


title: Orimattilan Sanomat

text: Sen päätoimittaja on vuoteen 2013 asti ollut Vesa Näveri.


title: Orimattilan Sanomat

text: Lehti on perheomisteinen, ja sillä on viisi vakituista toimittajaa ja saman verran avustajia. Levikki on noin 5 000 kappaletta. Lehteä julkaisevassa Pitäjäsanomissa on kaikkiaan 11 vakituista työntekijää.


title: Orimattilan Sanomat

text: Lehden on perustanut vuonna 1951 sen pitkäaikainen päätoimittaja Valdemar Hakama yhdessä Eeva Hakaman ja Reino Räsäsen kanssa. Lehden nykyisen toimitalon paikalla Erkontiellä on sijainnut Eerakkala, josta ovat lähtöisin Erkon veljekset, muun muassa Helsingin Sanomien perustaja Eero Erkko.


title: Orimattilan Sanomat

text: Levikkialuetta ovat Orimattila, Artjärvi, Myrskylä ja Pukkila.


title: Sigmund Romberg

text: Sigmund Romberg (29. heinäkuuta 1887 Nagykanizsa – 9. marraskuuta 1961 New York) oli unkarilaissyntyinen yhdysvaltalainen säveltäjä.


title: Sigmund Romberg

text: Romberg syntyi Nagykanizsan kaupungissa Itävalta-Unkarissa. Hän opiskeli Wienissä ja muutti vuonna 1909 pysyvästi Yhdysvaltoihin. Hän työskenteli aluksi pianistina New Yorkin kahviloissa. Vuonna 1914 hän pääsi vakituiseksi säveltäjäksi Broadway-tuottajaveljesten Jacob ja Lee Shubertin näytelmiin. Hän sävelsi pääasiassa wieniläistyylisiä operetteja Franz Lehárin ja Rudolf Frimlin tapaan.


title: Sigmund Romberg

text: Vuoden 1921 musikaaliin "Blossom Time" Romberg sovitti Franz Schubertin säveltämiä melodioita ja produktiosta tuli suuri menestys. Suurimman suosionsa Romberg saavutti 1920-luvulla, muun muassa opereteilla "Ylioppilasprinssi" (1924), "Erämaan laulu" (1926) ja "The New Moon" (1928). 1930-luvulla Romberg sävelsi paitsi teatteri- myös elokuvamusiikkia.


title: Sigmund Romberg

text: Stanley Donen ohjasi vuonna 1954 Rombergista kertovan elämäkertaelokuvan "Syvällä sydämessäni". Rombergin roolia näytteli elokuvassa José Ferrer.


title: Sigmund Romberg

text: Sigmund Romberg kuoli New Yorkissa vuonna 1961. Hänet valittiin postuumisti Songwriters Hall of Fameen vuonna 1970.


title: Romberg

text: Romberg voi viitata seuraaviin henkilöihin tai asioihin:


title: Turvapuhelin

text: Turvapuhelin on käytännössä lanka- tai GSM-puhelin, joka on muutettu apuvälineeksi esimerkiksi senioreille ja yksintyöskenteleville. Nimitys "turvapuhelin" on vakiintunut, laitteen/järjestelmän käyttötarkoituksen mukaan. Turvapuhelinta käytetään henkilön turvallisuuden varmistamiseen ja avunpyynnön lähettämiseen.


title: Turvapuhelin

text: Turvapuhelin koostuu yleensä tukiasemasta ja turvarannekkeesta. Tukiasema on kytketty lanka- tai matkapuhelinverkkoon ja turvaranneke on yhteydessä tukiasemaan. Turvarannekeessa on hälytyspainike.


title: Turvapuhelin

text: Kun turvarannekkeen tai puhelimen hälytyspainiketta painaa, järjestelmä soittaa automaattisen puhelinsoiton palveluntarjoajan call centeriin, turvapuhelimen haltijan lähiomaiselle tai yrityksen turvallisuusosastolle.


title: Turvapuhelin

text: Monessa senioripuhelimessa on ohjelmoitavissa oleva hälytysnappi. Nappiin ohjelmoidaan esimerkiksi omaisen puhelinnumero, johon senioripuhelin lähettää SOS-tekstiviestin.


title: Turvapuhelin

text: Monet uudet turvapuhelinmallit sisältävät myös GPS-paikannuksen, jonka avulla avun tarpeessa oleva on paikallistettavissa, jos hän ei itse pysty ilmoittamaan sijaintiaan.


title: Turvapuhelin

text: Suomessa kaupungit ja kunnat ovat tällä hetkellä turvapuhelimien suurin ostajaryhmä. Kaupungit ja kunnat kilpailuttavat turvapuhelintoimittajan mm kunnallisen kotihoidon asiakkaiden käytettäväksi.


title: Turvapuhelin

text: Turvapuhelimia voidaan myös joissain tapauksissa käyttää esimerkiksi lääkintäaikojen muistuttamisessa.


title: Martin Wierig

text: Martin Wierig(s. 10. kesäkuuta 1987 Beckendorf-Neindorf, Saksa) on saksalainen kiekonheittäjä. Hänen ennätyksensä kiekonheitossa on 68,33 metriä, joka on heitetty Saksassa vuonna 2012. Wierig sijoittui yleisurheilun MM-kilpailuissa Moskovassa 2013 neljänneksi tuloksella 65,02 metriä jääden vain 17 senttimetrin päähän pronssimitalista. Wierig on yltänyt finaalipaikkaan kertaalleen myös olympialaisten kiekonheitossa. Tämä tapahtui Lontoon olympialaisissa 2012, joissa Wierig sijoittui kuudenneksi. EM-kilpailuissa hän on ollut seitsemäs Barcelonassa 2010 ja yhdestoista Zürichissä 2014.


title: Martin Wierig

text: Wierig voitti alle 23-vuotiaiden Euroopan-mestaruuden Debrecenissä 2007 ja saavutti samassa ikäluokassa EM-pronssia Kaunasissa 2009. Alle 20-vuotiaissa hän sai EM-pronssia Kaunasissa 2005 ja MM-pronssia Pekingissä 2006.


title: Rokai

text: Rokai on Kaunasissa, Liettuassa sijaitseva kaupunginosa. Se sijaitsee Kaunasin keskustasta etelään päin.


title: Laura Dahlmeier

text: Laura Dahlmeier (s. 22. elokuuta 1993 Garmisch-Partenkirchen) on saksalainen ampumahiihtäjä ja kaksinkertainen olympiavoittaja.


title: Laura Dahlmeier

text: Nuorten MM-kilpailuissa vuonna 2011 Dahlmeier sai pronssia takaa-ajossa ja viestissä. Vuoden 2013 nuorten MM-kilpailuissa hän voitti kultaa sprintissä, 12,5 kilometrin yksilökisassa ja viestissä sekä hopeaa takaa-ajossa.


title: Laura Dahlmeier

text: Aikuisten Nové Měston MM-kilpailuissa 2013 Dahlmeier oli mukana Saksan naisten viestijoukkueessa, joka sijoittui viidenneksi. Sotšin talviolympialaisissa hän oli normaalimatkalla kolmastoista. Kontiolahden MM-kilpailuissa 2015 Dahlmeier hiihti ankkuriosuuden Saksan kultaa voittaneessa naisten viestijoukkueessa. Henkilökohtaisilla matkoilla hän nousi sprintin neljänneltä sijalta takaa-ajossa hopealle. Normaalimatkalla hän oli kuudes ja yhteislähtökilpailussa seitsemäs. Oslon MM-kilpailuissa 2016 hän saavutti kultaa takaa-ajossa, hopeaa yhteislähdössä ja pronssia pikakilpailussa, normaalimatkalla sekä viestissä. Hochfilzenin MM-kilpailuissa 2017 hän voitti takaa-ajon, normaalimatkan ja yhteislähdön maailmanmestaruudet sekä hiihti Saksan kultajoukkueissa toisen osuuden sekaviestissä ja ankkuriosuuden naisten viestissä. Sprintissä hän sai hopeaa.


title: Laura Dahlmeier

text: Dahlmeier saavutti Pyeongchangin olympialaisissa 2018 kultaa pikakilpailussa ja takaa-ajossa sekä pronssia normaalimatkalla.


title: Laura Dahlmeier

text: Dahlmeier voitti ensimmäisen maailmancupin osakilpailunsa pikakilpailussa Nové Městossa kaudella 2014–2015. Hän oli samalla kaudella toinen Holmenkollenin pikakilpailussa sekä kolmas Anterselvan pikakilpailussa ja Nové Měston takaa-ajossa. Hanty-Mansijskissa hän voitti yhteislähtökilpailun sekä oli toinen pikakilpailussa ja takaa-ajossa. Kaudella 2015–2016 hän voitti Hochfilzenin takaa-ajokilpailun. Pokljukassa hän oli pikakilpailussa toinen ja voitti takaa-ajon. Hän voitti Ruhpoldingissa takaa-ajokilpailun ja ensimmäisen yhteislähdön sekä oli jälkimmäisessä yhteislähtökilpailussa kolmas. Kaudella 2016–2017 hän voitti Östersundissa normaalimatkan ja sijoittui takaa-ajossa toiseksi. Pokljukassa hän voitti pikakilpailun ja takaa-ajon. Nové Městossa ja Oberhofissa hän oli toinen yhteislähtökilpailussa. Ruhpoldingin pikakilpailussa hän sijoittui kolmanneksi. Hän voitti Anterselvassa normaalimatkan ja oli yhteislähdössä toinen. Pyeongchangissa hän voitti pikakilpailun sekä takaa-ajon. Kontiolahdella hän oli pikakilpailussa toinen ja voitti takaa-ajon.


title: Laura Dahlmeier

text: Kaudella 2017–2018 Dahlmeier sijoittui Le Grand-Bornandissa pikakilpailussa toiseksi, voitti takaa-ajon ja oli yhteislähdössä kolmas. Ruhpoldingin yhteislähtökilpailussa hän oli toinen. Anterselvassa hän oli pikakilpailussa toinen ja voitti takaa-ajon. Tjumenin takaa-ajossa hän oli kolmas. Kaudella 2018–2019 hän voitti Anterselvan yhteislähdön ja oli toinen Nové Měston pikakilpailussa ja Anterselvan takaa-ajossa.


title: Laura Dahlmeier

text: Dahlmeier sijoittui maailmancupin yhteispisteissä 15:nneksi kaudella 2013–2014. Hän sijoittui kokonaiskilpailussa kahdeksanneksi ja takaa-ajocupissa neljänneksi kaudella 2014–2015 sekä kokonaiskilpailussa kuudenneksi, yhteislähtöcupissa kolmanneksi ja takaa-ajocupissa viidenneksi kaudella 2015–2016. Hän voitti maailmancupin kokonaiskilpailun, normaalimatkan ja takaa-ajon maailmancupit sekä sijoittui pikakilpailun ja yhteislähdön cupeissa toiseksi kaudella 2016–2017. Hän sijoittui maailmancupin kokonaiskilpailussa neljänneksi, yhteislähtöcupissa toiseksi, takaa-ajocupissa kolmanneksi ja pikakilpailucupissa neljänneksi kaudella 2017–2018.


title: Saksan XIX armeijakunta

text: Saksan XIX armeijakunta () oli Saksan maavoimien yhtymä toisessa maailmansodassa.


title: Saksan XIX armeijakunta

text: Wehrkreis XVII perusti armeijakunnan esikunnan () 1. heinäkuuta 1939 Wienissä. Armeijakunta muuttui motorisoiduksi, kun siihen liitettiin 2. ja 4. panssaridivisioona.


title: Saksan XIX armeijakunta

text: Armeijakunta liitettiin syyskuussa 1939 Pohjoisen armeijaryhmän 4. armeijaan ja se keskitettiin Länsi-Preussiin. Armeijakunta hyökkäsi armeijan osana Puolaan. Operaation päätyttyä armeijakunta siirrettiin marraskuussa armeijaryhmä A:han Eifeliin, jossa se oli aluksi armeijaryhmän reservinä. Armeijakunta liitettiin 12. armeijaan joulukuussa.


title: Saksan XIX armeijakunta

text: Saksan 12. armeijan mukana se hyökkäsi Luxemburgin ja Belgian kautta Ranskaan, jolloin se muodosti ryhmä Guderianin. Armeijakunta siirrettiin heinäkuussa maavoimien esikunnan alaiseen 18. armeijaan ja se siirrettiin Berliiniin.


title: Saksan XIX armeijakunta

text: Armeijakunta lakkautettiin 16. marraskuuta 1940, jolloin siitä muodostettiin 2. panssariryhmän esikunta.


title: Saksan XIX armeijakunta

text: Armeijakunnan komentajana oli perustamisesta lakkauttamiseen kenraalieversti Heinz Guderian. Esikuntapäälliköinä olivat kenraalimajuri Walther Nehring ja 25. lokakuuta 1940 jälkeen everstiluutnantti Kurt von Libenstein.


title: We Can’t Stop

text: "We Can’t Stop" on yhdysvaltalaisen laulaja-näyttelijä Miley Cyrusin kappale sekä ensimmäinen single hänen neljänneltä studioalbumiltaan "Bangerz". Kappale julkaistiin 3. kesäkuuta 2013 ja levy-yhtiönä toimi ensimmäisen kerran RCA Records. Singlen kirjoittivat Mike L. Williams II, Pierre Ramon Slaughter, Timothy Thomas ja Theron Thomas (joka tunnetaan nimellä Rock City), Cyrus, Douglas Davis ja Ricky Walters. Singlen tuottivat Williams II ja Mike Will Made-It. Tyyliltään kappale on poppia, R&B:tä ja tanssimusiikkia. Kappaleen sanat puhuvat pääasiassa kotijuhlista.


title: We Can’t Stop

text: "Bangerz" on Cyrusin neljäs studioalbumi, joka julkaistiin lokakuussa 2013. Vaikka Cyrusin alkuperäinen suunnitelma oli pitää taukoa musiikista, hän alkoi suunnittelemaan kyseistä albumia vuonna 2012. Albumin työstäminen jatkui vuoteen 2013, jonka aikana Cyrus jätti entisen levy-yhtiönsä Hollywood Recordsin ja siirtyi RCA Recordsiin.


title: We Can’t Stop

text: Single ylsi sijalle kaksi Billboard Hot 100 -listalla. Cyrus on esittänyt kappaleen livenä useaan otteeseen ja media on antanut paljon kritiikkiä Cyrusin vieläkin radikaalimpaan suuntaan menneestä lavashow’sta ja asukokonaisuuksista. Singleä seuraa albumilta samana vuonna julkaistu ”Wrecking Ball”.


title: Vilsmeier–Haack-reaktio

text: Vilsmeier–Haack-reaktio eli Vilsmeier-reaktio on elektrofiilisiin aromaattisiin substituutioihin kuuluva reaktio, jolla elektronirikkaista aromaattisista yhdisteistä voidaan valmistaa aromaattisia aldehydejä tai ketoneja. Reaktiossa disubstituoitu amidi reagoi fosforyylikloridin ja elektronirikkaan aromaattisen yhdisteen kanssa. Reaktio on saanut nimensä kehittäjiensä Anton Vilsmeierin ja Albrecht Haackin mukaan.


title: Vilsmeier–Haack-reaktio

text: Vilsmeier–Haack-reaktio tapahtuu parhaiten elektronirikkaille aromaattisile yhdisteille, kuten aromaattisille amiineille, fenoleille, atsuleenijohdannaisille ja ferroseenijohdannaisille sekä elektronirikkaille heteroaromaatisille yhdisteille kuten pyraaneille, furaaneille ja indoleille. Amidina reaktiossa käytetään tyypillisesti joko dimetyyliformamidia tai N-metyyliformanilidia, mutta myös jotain muuta dialkyyli- tai diaryyliamidia voidaan käyttää. Fosforyylikloridin sijasta reaktiossa voidaan käyttää oksalyylikloridia, fosgeenia tai trifluorimetaanisulfonihappoanhydridiä käytettäessä reaktio tapahtuu myös vähemmän reaktiivisille aromaattisille yhdisteille, kuten fenantreenille tai naftaleenille.


title: Vilsmeier–Haack-reaktio

text: Vilsmeier–Haack-reaktion ensimmäisessä vaiheessa fosforyylikloridi reagoi disubstituoidun amidin kanssa muodostaen kloori-iminiumkationin, joka elektrofiilisena reagoi nukleofiilisen aromaattisen renkaan kanssa elektrofiilisella aromaattisella substituutiolla. Muodostuvasta tuotteesta eliminoituu kloridi-ioni ja muodostuva epästabiili iminiumioni hydrolysoituu aromaattiseksi aldehydiksi tai ketoniksi.


title: Jan Andersson (toimittaja)

text: Jan Andersson (s. 1972 tai 1973) on suomalainen toimittaja, joka on työskennellyt marraskuusta 2018 lähtien MTV Uutisten uutisankkurina ja vaaliohjelmien juontajana. Ennen siirtymistään MTV:lle Andersson työskenteli 21 vuoden ajan toimittajana ja ajankohtaisohjelmien juontajana Ylellä.


title: Jan Andersson (toimittaja)

text: Ylellä Andersson tuli tunnetuksi muun muassa vaalilähetysten, A-studion, A-talkin, Ajankohtaisen Kakkosen ja Aamu-TV:n juontajana. Hän oli yksi Ylen silloisen päätoimittajan Atte Jääskeläisen kriitikoista Sipilä-gatessa.


title: Jan Andersson (toimittaja)

text: 3. lokakuuta 2018 julkaistiin tieto Anderssonin siirtymisestä MTV:n uutistenlukijaksi ja vaaliohjelmien juontajaksi.


title: Jan Andersson (toimittaja)

text: Andersson puhuu äidinkielenään ruotsia, mutta on työskennellyt koko uransa ajan suomen kielellä, jota hän puhuu täydellisesti. Hänet tunnetaan tiukasta haastattelutyylistään, ja Helsingin Sanomat valitsikin hänet vuonna 2011 vuoden jankkaajaksi.


title: Heinen–Borelin lause

text: Heinen–Borelin lause on metristen avaruuksien topologiaan liittyvä perustulos, joka on tärkeä mm. reaalianalyysissä. Se on nimetty Eduard Heinen ja Émile Borelin mukaan.


title: Heinen–Borelin lause

text: Yksinkertaisimmassa muodossaan lause sanoo, että jos reaalilukujen joukossa jollekin suljetulle välille voidaan muodostaa avoimista väleistä koostuva peite, sillä on äärellinen osapeite.


title: Heinen–Borelin lause

text: Lause voidaan yleistää myös useampiulotteisiin euklidisiin avaruuksiin formula_1. Jos "S" on jokin formula_1:n osajoukko, seuraavat ehdot ovat yhtäpitäviä:


title: Heinen–Borelin lause

text: Lause voidaan edelleen yleistää koskemaan kaikkia metrisiä avaruuksia. Ylimmässä muodossaan lause sanoo:


title: Heinen–Borelin lause

text: Olkoon "S" kompakti joukko joka ei ole suljettu. Tällöin on olemassa kasautumispiste "a", joka ei kuulu joukkoon "S". Valitaan peite formula_3, missä jokainen "B" on pisteen "x" ympäristö, joka on erillinen jostakin pisteen "a" ympäristöstä. Olkoon "C" jokin tämän peitteen äärellinen osapeite. Kuitenkin nyt löytyy jokaista formula_4 kohti pisteen "a" ympäristö formula_5, joka ei leikkaa joukkoa "B". Näiden ympäristöjen leikkaus formula_6 sisältää pisteen formula_7, mutta formula_8. Siis formula_9 ei ole joukon "S" peite. Tämä on ristiriita ja täten väite on tosi.


title: Heinen–Borelin lause

text: Valitaan kompaktille joukolle "S" peite formula_10. Tällöin on olemassa äärellinen peite formula_11. Joukon "S" halkaisijaa voidaan arvioida ylöspäin seuraavasti:


title: Heinen–Borelin lause

text: Siis "S" on rajoitettu.


title: Heinen–Borelin lause

text: Olkoon "S" kompaktin joukon "T" suljettu osajoukko, jonka kompelementti "U" on avoin ja "C" joukon "S" avoin peite. Tällöin peite formula_13 on joukon "T" avoin peite. Kompaktiuden nojalla löytyy joukon "T" peite "C", joka on peitteen "C" osapeite. Peite formula_14 on peitteen "C" avoin, äärellinen osapeite.


title: Heinen–Borelin lause

text:
Olkoon "S" rajoitettu ja suljettu osajoukko avaruudessa R. Nyt "S" on osajoukko jossakin joukosta
Yllä todetun nojalla riittää osoittaa, että "T" on kompakti.


title: Heinen–Borelin lause

text: Oletetaan, että "T" ei ole kompakti. Tällöin on olemassa avoin peite "C", jolla ei ole äärellistä osapeitettä. Jakamalla jokainen sivu kahtia saadaan 2 pienempää n- laatikkoa, joista vähintään yhdellä ei ole äärellistä peitteen "C" osapeitettä. Kutsutaan yhtä tällaisista joukoista nimellä "T". Vastaavasti laatikon "T" sivut voidaan halkaista, mistä saadaan 2 pienempää n-laatikkoa, joista yhdellä ei ole äärellistä peitteen "C" osapeitettä. Annetaan tälle joukolle nimi "T". Tällä tavalla jatkamalla saadaan jono suljettuja n-laatikoita, joista jokainen sisältyy jonon aikaisempiin jäseniin.


title: Heinen–Borelin lause

text:
Tässä joukon "T" sivun pituus lähestyy lukua 0, kun "k" kasvaa rajatta.
Cantorin leikkauksen avulla nähdään että ääretön leikkaus


title: Heinen–Borelin lause

text: on epätyhjä ja siis sisältää pisteen "p" ∈ "T". Koska "C" peittää joukon "T", se sisältää avoimen joukon "U", jolle pätee "p" ∈ "U" ∈ "C". Koska "U" jonkin kuulan . Nyt voidaan valita "k" siten että . Tällöin kuitenkin joukolla "T" on peitteen "C" äärellinen osapeite formula_18, mikä on ristiriita.


title: Heinen–Borelin lause

text: Siten "T" on kompakti, mistä seuraa, että "S" on kompakti.


title: Satulapiste

text: Matematiikassa satulapisteellä tarkoitetaan funktion määrittelyjoukon pistettä, joka on funktion stationaaripiste, mutta joka ei kuitenkaan ole funktion paikallinen maksimi/minimi. Esimerkki satulapisteestä on vuorten välissä oleva sola tai kaksiulotteisessa koordinaatistossa toiseen suuntaan nouseva ja toiseen suuntaan laskeva käyrä.


title: Satulapiste

text: Funktiolla formula_1 on satulapiste pisteessä formula_2 jos:


Satulapiste


title: Satulapiste

text: formula_4 pisteessä formula_2


title: Satulapiste

text: formula_6 pisteessä formula_2


title: Satulapiste

text: Todistus löytyy lähteenä olevasta Widderin kirjasta.


title: Satulapiste

text:
Reaaliarvoisella funktiolla ƒ ei ole satulapiste vaan paikallinen maksimi tai minimi, jos funktion Hessen matriisi on positiivisesti tai negatiivisesti definiitti matriisi.
Hessen matriisi on reaaliarvoisen funktion toinen derivaatta. Jos (kahdessa ulottuvuudessa) matriisin determinantti on negatiivinen, ovat ominaisarvot erimerkkiset ja kyseessä on satulapiste. Jos determinantti on nolla, testi ei kerro mitään kyseisestä pisteestä.
Hessen matriisi yleisessä n-ulotteisessa tapauksessa (jolloin satulapisteen käsite ei ole niin yksiselitteinen):


title: Satulapiste

text:
Toinen tapa esittää sama asia: Merkitään edellisen matriisin determinanttia tunnuksella formula_9.
Funktion formula_10 determinantti on (kahdessa ulottuvuudessa)


title: Satulapiste

text: Jos formula_12, niin kyseinen piste on satulapiste.


title: Satulapiste

text: Determinantti formula_9 voidaan tulkita myös pinnan formula_14 Gaussin kokonaiskaarevuudeksi tarkastelupisteessä formula_15 missä funktion ensimmäiset osittaisderivaatat häviävät.


title: Satulapiste

text:
Tarkastellaan funktiota formula_16.
Funktion Hessen matriisi stationaaripisteessä formula_17 on
formula_18


title: Satulapiste

text: Nyt matriisin formula_19 determinantti formula_20, joten kyseinen piste formula_17 on satulapiste.


title: Satulapiste

text: Dynaaminen systeemi: Dynaamisessa systeemissä satulapiste on jaksollinen piste, jonka vakaat ja epävakaat monikerrat omaavat nollasta eroavan ulottuvuuden.


title: Satulapiste

text: Kahden henkilön nollasummapeli: Nashin tasapaino on satulapiste.


title: Satulapiste

text: Satulapiste on matriisin ominaisuus, joka on samalla suurin elementti sarakkeessaan, sekä pienen elementti rivissään.


title: Mike Foligno

text: Michael Anthony "Mike" Foligno (s. 29. tammikuuta 1959 Sudbury, Ontario, Kanada) on kanadalainen jääkiekkovalmentaja ja pelaajauransa lopettanut jääkiekkohyökkääjä. Pelaajaurallaan hän pelasi yhteensä 15 kautta NHL:ssä ja edusti Kanadaa kolmissa MM-kisoissa. Nykyään hän toimii NHL:ssä pelaavan New Jersey Devilsin apuvalmentajana. Päävalmentajana Foligno on toiminut muun muassa viiden kauden ajan 1998–2003 AHL:ssä pelaavassa Hershey Bearsissa.


title: Mike Foligno

text: Folignon pojat Marcus ja Nick ovat myös jääkiekkoilijoita ja pelanneet NHL:ssä.


title: Wallsport Areena

text: Wallsport Areena on Seinäjoen Jalkapallokerhon omistama sisähalli. SJK käyttää hallia harjoittelemiseen, ja se toimii myös joukkueen klubitalona sekä toiminnan päämajana. Hallissa on kahvio, toimistotiloja, kokoustiloja, sauna sekä punttisali. SJK osti hallin vuoden 2013 alussa, mutta halli jatkaa toimintaansa edelleen omana yhtiönään.


title: Wallsport Areena

text: Wallsport Areenalla on järjestetty jalkapallon vuosittainen Komia-turnaus.


title: Himojen puutarha (sävellys)

text: Himojen puutarha, "fantasia per orchestra", on Herman Rechbergerin sävellys vuodelta 1977. Hän sai siitä Teoston 1. palkinnon.


title: Himojen puutarha (sävellys)

text: Rechberger on soveltanut siinä renessanssin piirteitä.


title: Himojen puutarha (sävellys)

text: Sävellys on levytetty


title: Nadine Horchler

text: Nadine Horchler (s. 21. kesäkuuta 1986 Ottlar) on saksalainen ampumahiihtäjä. Nové Měston MM-kilpailuissa 2013 Horchler oli normaalimatkalla kahdeskymmeneskahdeksas. Hän voitti ampumahiihdon maailmancupin yhteislähtökilpailun Antholzissa kaudella 2016–2017. Tätä ennen hän oli parhaimmillaan sijoittunut maailmancupin osakilpailussa kahdesti viidenneksi. Hän on parhaimmillaan sijoittunut maailmancupin kokonaistilanteessa sijalle 25 kaudella 2012-2013. Horchler on saavuttanut ampumahiihdon EM-kilpailuissa kultaa pikakilpailussa 2016 sekä pronssia takaa-ajossa ja viestissä 2011 ja viestissä 2012.


title: Hienohelma

text: Hienohelma ("Asparagus densiflorus" 'Sprengeri') on parsojen sukuun kuuluva "Asparagus densiflorus"-lajin lajike.


title: Hienohelma

text: Lisääminen onnistuu paitsi siemenistä, myös jakamalla. Kasvi kestää jonkin verran leikkaamista.


title: Hienohelma

text: Hienohelmalla ei ole varsinaisia lehtiä, vaan niiden paikalla on hyvin pieniä, neulasmaisia versoja, jotka hoitavat lehtien tehtäviä. Kasvi kukkii vain silloin tällöin. Kukat ovat valkoisia ja tuoksuvia. Hienohelman hedelmä on marja, joka on oranssi. Kasvin juuret ovat monihaaraiset.


title: Hienohelma

text: Kasvi on kotoisin Etelä-Afrikasta.


title: Hienohelma

text: Kasvi viihtyy aurinkoisella ja lämpimällä kasvupaikalla, mutta ei auringon paahteessa.


title: Hienohelma

text:
Hienohelmaa käytetään huonekasvina. Sitä käytettiin entisaikaan ja jossain määrin vieläkin kukkasidonnassa ja muussa koristelussa. Sitä käytetään
myös viherkasviryhmissä.


title: Lauri Hyvärinen

text: Lauri Ilmari Hyvärinen (14. heinäkuuta 1926 Kajaani – 14. tammikuuta 2008 Helsinki) oli suomalainen geologi. Hänet nimitettiin vuonna 1977 professori Aarno Kahman seuraajaksi Geologisen Tutkimuslaitoksen malmiosaston johtoon ja vuonna 1981 malmitutkimuksen osastoryhmän tutkimusjohtajaksi professorin arvolla. Hän jäi eläkkeelle vuonna 1990.


title: Lauri Hyvärinen

text: Hyvärinen harjoitti vuosien ajan malminetsintää. Hänen maineikkain löytönsä oli Virtasalmen Hällinmäen malmiesiintymä, josta hän teki väitöskirjansa vuonna 1969.


title: Piikkikruunu (kasvi)

text: Piikkikruunu ("Euphorbia milii") on tyräkkien sukuun kuuluva pensasmainen, monihaarainen kasvilaji, jota kasvatetaan myös huonekasvina.


title: Piikkikruunu (kasvi)

text: Piikkikruunu kasvaa noin 1,5 metriä korkeaksi pensaaksi, huonekasvina pituus jää noin 1 metriin. Varret ovat piikkisiä, piikit 1-1,5 cm pitkiä. Lehdet ovat noin 5 cm pitkiä, himmeän sinertävän vihreitä, muodoltaan vastapuikeita, pyöreäkärkisiä ja keskittyneet versojen kärkiin. Kukat ovat pieniä, huiskiloina, alkuperäinen suojuslehtien väri on vaaleanpunainen mutta nykyään on tullut punaisia ja valkoisia muotojakin. Kukita aika on helmi-heinäkuu, mutta voi kukkia lähes ympäri vuodenkin. Piikkikruunun maitiaisneste on ihoa ärsyttävää ja sen on todettu aiheuttavan syöpää.


title: Piikkikruunu (kasvi)

text: Piikkikruunun lajikkeita ovat muun muassa isopiikkikruunu ("E. milii" var. "splendens") ja tarhapiikkikruunu ("E. milii" risteymät). Piikkikruunulle läheistä sukua on jättipiikkikruunu ("E. x lomii"), joka on piikkikruunun ja särmätyräkin ("E. lophogona") risteymä.


title: Piikkikruunu (kasvi)

text: Piikkikruunu on alkujaan kotoisin Madagaskarilta.


title: Unto Paltemaa

text: Unto Lauri Paltemaa (s. 20. elokuuta 1954 Pielavesi) on suomalainen mainosgraafikko. Hän on yksi 1990–2000-lukujen palkituimpiin kuuluvan mainostoimiston Paltemaa Huttunen Santala Oy:n perustajista ja toimi sen hallituksen puheenjohtajana ja art directorina vuoden 2006 loppuun asti.


title: Unto Paltemaa

text: Paltemaa tuli ylioppilaaksi 1974 ja valmistui mainosgraafikoksi 1978. Hän toimi art directorina Unileverin Lintas-mainostoimistossa 1981–1984 ja SEK & Greyssä 1984–1988 ennen kuin perusti oman toimiston yhdessä Kari Huttusen ja Olli Santalan kanssa. He myivät toimistonsa vuonna 1997 kansainväliseen Omnicom Groupiin kuuluvalle TBWA-toimistoketjulle. Suomen suurimpien mainostoimistojen joukkoon kasvaneen PHS:n nimi muuttui aluksi muotoon TBWA\PHS ja tunnetaan nyt nimellä TBWA\Helsinki.


title: Unto Paltemaa

text: Unto Paltemaa palkittiin urastaan Platinahuipulla Grafia ry:n Vuoden huiput -tapahtumassa 1992. Vuonna 1996 Grafia valitsi hänet Vuoden graafikoksi.


title: Unto Paltemaa

text: Paltemaa toimii nykyisin sijoittajana ja työskentelee konsulttiyrityksessään Paltemaa Sparring Oy:ssä. Hän on toiminut hallituksen puheenjohtajana oopperasäätiö Cavassa, joka on järjestänyt oopperaesityksiä Nilsiän Louhosareenassa.


title: Veikko O. Hyvönen

text: Veikko Olavi Hyvönen (18. syyskuuta 1929 Sysmä – 9. heinäkuuta 2018 Espoo) oli suomalainen oikeustieteilijä ja professori. Hän väitteli tekniikan tohtoriksi ja oikeustieteen tohtoriksi vuonna 1970. Hän oli Helsingin yliopiston kiinteistöoikeuden dosentti 1970–1971 sekä maa- ja vesioikeuden professori 1971–1996.


title: Veikko O. Hyvönen

text: Hyvönen valittiin Suomalaisen Tiedeakatemian jäseneksi vuonna 1975.


title: Valkoviirukipuaja

text: Valkoviirukipuaja ("Lepidocolaptes leucogaster") on kipuajien heimoon kuuluva varpuslintu.


title: Valkoviirukipuaja

text: Valkoviirukipuajaa tavataan kotoperäisenä Meksikossa. Sen kannaksi arvioidaan 50 000–499 999 yksilöä. Lajin kannankehitys on vakaa, ja se on luokiteltu elinvoimaiseksi.


title: Valkokulmakipuaja

text: Valkokulmakipuaja ("Lepidocolaptes angustirostris") on kipuajien heimoon kuuluva varpuslintu.


title: Valkokulmakipuaja

text: Valkokulmakipuajaa tavataan laajalla alueella Etelä-Amerikan itä- ja keskiosissa. Lajia on kuvattu melko yleiseksi, ja sen kannankehitys on nouseva. Se on luokiteltu elinvoimaiseksi.


title: Nätkimet

text: Nätkimet ("Hedysarum") on hernekasvien ("Fabaceae") suku. Tunnetuin nätkinlaji lienee siperiannätkin ("Hedysarum alpinum"), jota monet eläimet syövät ja jonka juuria ovat mm. eskimot syöneet. Punanätkimen ("Hedysarum coronarium") siemeniä on käytetty värjäykseen.


title: Kaitanokkakipuaja

text: Kaitanokkakipuaja ("Lepidocolaptes affinis") on kipuajien heimoon kuuluva varpuslintu.


title: Kaitanokkakipuaja

text: Kaitanokkakipuajaa tavataan Meksikon pohjoisosista Panaman länsiosiin. Sen populaation on suuri ja kannankehitys vakaa. Laji on luokiteltu elinvoimaiseksi.


title: Howard Terpning

text: Howard Terpning (s. 5. marraskuuta 1927) on yhdysvaltalainen taidemaalari ja kuvittaja, joka tunnetaan parhaiten Amerikan alkuperäisväestöä koskevista töistään. Terpning syntyi Oak Parkissa, Illinois’ssa, Yhdysvalloissa. Hänen äitinsä oli sisustussuunnittelija, ja isä työskenteli rautateillä. Terpning piti lapsena piirtämisestä ja tiesi jo nuorena haluavansa ryhtyä taiteilijaksi. 15-vuotiaana hän kiinnostui Amerikan alkuperäisväestöstä vietettyään kesän leireillen ja kalastaen serkkunsa kanssa Coloradossa. Terpningin töitä on näytteillä monissa museoissa, ja hän on myös voittanut useita palkintoja.


title: Vuorikipuaja

text: Vuorikipuaja ("Lepidocolaptes lacrymiger") on kipuajien heimoon kuuluva varpuslintu.


title: Vuorikipuaja

text: Vuorikipuajaa tavataan Venezuelasta Andien kautta Peruun ja Boliviaan. Lajin populaation uskotaan olevan suuri, ja sen kannankehitys on vakaa. Se on luokiteltu elinvoimaiseksi.


title: Viiruvatsakipuaja

text: Viiruvatsakipuaja ("Lepidocolaptes squamatus") on kipuajien heimoon kuuluva varpuslintu.


title: Viiruvatsakipuaja

text: Viiruvatsakipuajaa tavataan Brasilian itäosissa. Sitä on kuvattu melko yleiseksi, mutta sen kannankehitys on laskeva. Laji on kuitenkin luokiteltu elinvoimaiseksi, koska sen ei uskota olevan vaarassa.


title: Kirjokipuaja

text: Kirjokipuaja ("Lepidocolaptes falcinellus") on kipuajien heimoon kuuluva varpuslintu.


title: Kirjokipuaja

text: Kirjokipuajaa tavataan Brasilian ja Paraguayn kaakkoisosissa ja Argentiinan koillisosissa. Lajin on kuvattu olevan melko yleinen tai yleinen kosteissa esivuoristoissa, mutta harvinainen joillain alueilla. Lajin kannankehitys on vakaa, ja se on luokiteltu elinvoimaiseksi.


title: John Cox

text: John Cox (7. toukokuuta 1908 – syyskuu 1972) oli brittiläinen elokuvaäänittäjä. Hän sai voitti parhaan äänityksen Oscar-palkinnon elokuvasta "Arabian Lawrence" (1962), ja oli ehdolla palkinnon saajaksi elokuvista "Navaronen tykit" (1961) ja "Becket" (1964). Hän työskenteli yli 140 elokuvan parissa vuosina 1931–1972.


title: Esa Hyyppä

text: Kaino Kaarlo Esaias (Esa) Hyyppä (14. kesäkuuta 1902 Lapua – 27. elokuuta 1977) oli suomalainen geologi.


title: Esa Hyyppä

text: Hyyppä oli Geologisen tutkimuslaitoksen maaperäosaston johtaja 1946–1969, vuodesta 1962 professorin arvolla. Hän selvitti Suomen glasiaaligeologiaa, myöhäisjääkauden ja sen jälkeisen ajan Itämeren vaiheita ja myös kasvillisuuden ja ilmaston kehitystä Suomessa. Häntä kiinnosti varsinkin Itämeren rantojen siirtymisen tutkiminen.


title: Esa Hyyppä

text: Hyyppä työskenteli Geologisen laitoksen apulaisgeologina vuosina 1934–1938, valtiongeologina vuosina 1938–1946 ja sen jälkeen Geologisen laitoksen maaperäosaston ensimmäisenä johtajana aina eläkkeellejäämiseensä saakka. Hän osallistui professori Väinö Auerin johtamaan vuosien 1928–1929 tutkimusmatkaan Tulimaalle ja suoritti omia tutkimusretkiä Yhdysvaltoihin vuosina 1938–1939 ja 1959. Hyyppä oli kvartäärigeologian dosentti Helsingin yliopistossa vuosina 1933–1969. Hänet vihittiin yhdysvaltalaisen Colby Collegen kunniatohtoriksi vuonna 1939.


title: Esa Hyyppä

text: Hyypän vanhemmat olivat osuuskaupan johtaja Esa Hyyppä ja Hulda Alina Niinistö ja toinen puoliso vuodesta 1946 Helka Haarma. Ylioppilaaksi Hyyppä tuli 1922 ja valmistui filosofian kandidaatiksi ja lisensiaatiksi 1933. Tohtoriksi hän väitteli 1935 aiheesta "Die postglazialen Niveauverschiebungen auf der karelischen Landenge".


title: Pisarakipuaja

text: Pisarakipuaja ("Lepidocolaptes albolineatus") on kipuajien heimoon kuuluva varpuslintu.


title: Pisarakipuaja

text: Pisarakipuajaa tavataan laajalla alueella Etelä-Amerikan pohjoisosissa, ja sitä esiintyy Boliviassa, Brasiliassa, Kolumbiassa, Ecuadorissa, Ranskan Guianassa, Guyanassa, Perussa, Surinamessa ja Venezuelassa. Lajia on kuvattu harvinaiseksi, ja sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Seppo Hyyrö

text: Seppo Juhani Hyyrö (s. 11. heinäkuuta 1936 Mynämäki) on suomalainen matemaatikko. Hän on ollut Oulun yliopiston matematiikan professori 1968–1970 ja Tampereen yliopiston vuodesta 1970. Hänen tutkimusaiheenaan on ollut lukuteoria.


title: J. E. Hårdh

text: Johan (Hannu) Efraim Hårdh (1917 – 28. huhtikuuta 2014) oli suomalainen kasvipatologi. Hän oli Helsingin yliopiston puutarhatieteen professori 1959–1980. Hän tutki muun muassa ilmaston vaikutusta hedelmien laatuun.


title: CADS Planner

text: CADS Planner on suomalainen taloteknisen ja arkkitehti- ja rakennesuunnittelun CAD-ohjelma, joka on markkinajohtajan asemassa LVI- ja sähkösuunnittelussa Suomessa. Cads Planner on vuonna 1979 perustetun Kymdata Oy:n perustama ohjelmisto, jota on kehitetty yli 20 vuotta.


title: CADS Planner

text: Cads Planner on IFC-yhteensopiva. Ohjelma sisältää eri laitevalmistajien tuotekirjastoja, joita voi käyttää suunnittelun apuna järjestelmien mitoituksessa ja 3D-mallintamisessa.


title: CADS Planner

text: Ohjelmasta on saatavilla eritasoisia ja -hintaisia versioita.


title: Matti Larres

text: Matti Larres (vuoteen 1952 Laine, s. 28. helmikuuta 1931 Helsinki) on suomalainen mainosalalla toiminut suunnittelija, yritys- ja järjestöjohtaja sekä tietokirjailija.


title: Matti Larres

text: Ylioppilaaksi päästyään Larres oli 1952–1957 työssä Helsingin Sanomissa mainostoimittajana, oikolukijana ja sanaristikoiden piirtäjänä ja kävi samalla Myynti- ja mainoskoulun. Sanomista hän siirtyi ensimmäiseen mainostoimistopaikkaansa Markkinointi Viherjuureen. Larres toimi 1963–1970 alan ammattilehden Mainosuutisten päätoimittajana. Kansainvälisessä Unileverin omistamassa Lintas-mainostoimistossa Larres toimi luovan osaston johtajana vuodesta 1966 Helsingissä ja 1970–1972 Madridissa. Hän palasi Viherjuureen, jonka toimitusjohtajana työskenteli 1972–1977. Vuosina 1978–1991 hän toimi koko mainosalan edusmiehenä Mainostoimistojen liiton toimitusjohtajan roolissa.


title: Matti Larres

text: Matti Larres on hallintotehtäviensä ohella suunnitellut kirjojen kansia ja kuvituksia, liikemerkkejä ja exlibriksiä. Gastronomian harrastuksesta on syntynyt monia ruokakirjoja ja lehtiartikkeleita muun muassa espanjansuomalaisten Olé-lehteen.


title: Matti Larres

text: Vuonna 1968 Larrekselle myönnettiin Mainonnan monitaho -palkinto. Markkinointiviestinnän Toimistojen Liitto MTL jakaa vuosittain Matti Larres-tunnustuspalkintoa kannustusstipendinä tasokkaan mainonnan suunnittelijoille.


title: Suomen Lausujain Liitto

text: Suomen Lausujain Liitto eli SLL on korkeatasoista lausuntataidetta ja runoesityksiä sekä niihin liittyvää koulutusta tukeva ja edistävä järjestö. Yhdistys toimii alan taiteilijoiden, opettajien ja tutkijoiden yhdyssiteenä. Liittoon kuuluu (vuonna 2013) 208 taiteilijajäsentä ja 21 jäsenjärjestöä. Taiteilijajäsenillä on oikeus käyttää itsestään lausuntataiteilija-nimikettä. Jäsenistö koostuu pääosin puheen ammattilaisista, puheilmaisun ja lausunnan opettajista ja puheen alalta päätulonsa hankkivista esiintyjistä, näyttelijöistä ja teatteri-ilmaisun ohjaajista. Jäsenjärjestöillä on jäseniä arviolta noin 600.


title: Suomen Lausujain Liitto

text: Lausunnan vahvasta kaunolukuperinteestä (esimerkiksi 1940–1950-luvuilla) tuli pitkäksi aikaa leima. Yleisön mielissä lausunta oli korkeakulttuuria, jonka taitava esittämien oli tiukasti säädeltyä. Vahvat ja karismaattiset esiintyjät Ella Erosesta Yrjö Jyrinkoskeen jäivät ihmisten mieliin, ja heidän tapansa esittää alkoi tarkoittaa samaa kuin lausuntataide. Se ymmärrettiin myös hyvin solistiseksi alaksi. Lausunta kulkee muun esittävän taiteen mukana ja trendit kulkeutuvat myös lausuntaan. 2010-luvulla lausunta on yhä runon esittämistä, mutta nyt selvästi näyttämötaiteen ja esittävien taiteiden aluetta: On epätavallisia esityspaikkoja, improvisoituja runoja, poetry-slamia, musiikin, liikkeen ja elävän kuvan käyttöä esityksissä. Esittävissä taiteissa on meneillään käänne. Taiteet ruokkivat toisiaan ja lainaavat toisiltaan. Monitaiteisuus on suosittua. Kun samaan aikaan vanhat ihanteet ja leimat haalistuvat, myös runon esittämisessä voi kokeilla, leikkiä, ottaa vapauksia.


title: Heinz Rühmann

text: Heinrich Wilhelm ”Heinz” Rühmann (7. maaliskuuta 1902 Essen, Saksan keisarikunta – 3. lokakuuta 1994 Berg, Saksa) oli saksalainen elokuva-, teatteri- ja televisionäyttelijä. Hän oli erityisesti 1930-luvulla tunnettu koomikko, mutta hänen uransa oli pitkä sekä teatterissa että elokuvissa. Televisioon hän siirtyi vasta vanhemmalla iällä.


title: Heinz Rühmann

text: Rühmann syntyi Essenissä, mutta hän kasvoi Wanne-Eickelissa ja Münchenissä. Hän jätti lukion kesken ja opiskeli sen sijaan näyttelijäntyötä. Hän työskenteli vuonna 1920 breslaulaisissa teattereissa ja vuodet 1921–1925 Hannoverissa, Bremenissä ja Münchenissä. Rühmann näytteli vuosina 1927–1935 Deutsches Theaterissa ja Münchner Kammerspielessa.


title: Heinz Rühmann

text: Rühmannin ensimmäinen elokuvarooli oli vuoden 1926 elokuvassa "Das deutsche Mutterherz". Hän näytteli myös Wilhelm Thielen ohjaamassa suositussa vuoden 1930 elokuvassa "Rakkautta ja bensiiniä". Elokuva oli ensimmäisiä saksalaisia äänielokuvia ja teki Rühmann tunnetun näyttelijän. Hänestä tulikin 1930-luvulla Saksan elokuvan suosituimpia koomikoita. Hän esitti myös Hans Albersin varautunutta mutta fiksua apulaista elokuvissa "Intohimojen Monte Carlo" (1931) ja "Sherlock Holmes" (1937).